Asemakaavaehdotuksen asettaminen nähtäville, Pohtola, Pohtolankatu 94, asemakaava nro 8498 | Tampere esityslistat ja pöytäkirjat\nAsemakaavaehdotuksen asettaminen nähtäville, Pohtola, Pohtolankatu 94, asemakaava nro 8498\nKaavoitusarkkitehti Timo Silomaa, puh. 044 486 3497, etunimi.sukunimi@tampere.fi\nKaupunkiympäristön suunnittelu on valmistellut 26.3.2018 päivätyn ja 7.1.2019 tarkistetun asemakaavamuutosehdotuksen nro 8498. Asian hyväksyminen kuuluu kaupunginvaltuuston toimivaltaan.\nKaavan laatija: Tampereen kaupunki, Kaupunkiympäristön suunnittelu, asemakaavoitus, kaavoitusarkkitehti Timo Silomaa.\nSuunnittelualue on yksityisessä omistuksessa oleva vanha maatilan pihapiiri ranta-alueineen Pohtolan pien- ja rivitalovaltaisen asuinalueen keskellä. Alue sijoittuu Pohtolan kaupunginosaan n. 6 km etäisyydelle kaupungin keskustasta, Ryydynpohjan ja Siivikkalanlahden väliselle kannakselle ja on osittain Siivikkalanlahden puolella Näsijärven rannassa. Voimassa olevassa vuonna 1981 vahvistuneessa asemakaavassa suunnittelualue on merkitty Miesmäenpisto ja Backmaninpuisto -nimisiksi lähivirkistysalueiksi. Suunnittelualueen pinta-alan on yhteensä 2,1 ha.\nSuunnittelualue on maasto-olosuhteiltaan vaihtelevaa. Miesmäenpuistossa maasto nousee tilan keskustaa kohti. Backmaninpuiston puolella maasto laskee nopeasti noin seitsemän metriä kohti järveä. Suunnittelualueella kasvaa järeää kuusikkoa, mutta puusto vaihettuu Miesmäenpuiston pohjois- ja länsipuolella enemmän lehtipuuvaltaiseksi. Kaavamuutosalueella sijaitsee nykyisin neljä purkukuntoista rakennusta, hoidon puutteessa heikkoon kuntoon päässeiden rakennuksen purkamiselle ei maakuntamuseon lausunnon mukaan ole estettä. Miesmäen alueella sijaitsee huonokuntoisia 1. maailmansodan aikaisia juoksuhautoja, jotka ovat muinaismuistolain tarkoittamia kiinteitä muinaisjäännöksiä, joiden kaivaminen, peittäminen, muuttaminen, vahingoittaminen, poistaminen ja muu niihin kajoaminen on lain nojalla kielletty (MML 1 §).\nAlueen pohjoispuolisten naapuritonttien rakennuskanta koostuu vuosina 1929–1998 rakennetuista puolitoistakerroksisista erillispientaloista. Ryydynkadun vastakkaisella puolella sijaitsee pääasiassa 2000-luvulla rakennettuja omakotirakennuksia. Alueen eteläpuolella sijaitsee vuosina 1984–1992 valmistuneiden 1–2 -kerroksisten rivi- ja pienkerrostalojen kortteli.\nPalveluiden osalta suunnittelualue tukeutuu noin 2 kilometrin etäisyydelle sijoittuvaan Lielahden aluekeskukseen. Lähin päiväkoti, Lintulammen päiväkoti, sijaitsee noin 1,7, kilometrin päässä suunnittelualueesta. Lielahden koulu (luokat 1.-9.) sijaitsee puolestaan noin 1,8 kilometrin päässä. Joukkoliikenteen lähimmät pysäkit sijaitsevat noin 250 metrin päässä Pohtolankadun varrella. Pohtolankadun varressa kulkee pyöräilyverkon pääreitti, jota pitkin pääsee hyvin käyttämään Lielahden palveluita.\nAlueelle on laadittu meluselvitys, arkeologinen selvitys, hulevesiselvitys ja lepakkoselvitys sekä saatu lausunto alueen luontoarvoista. Lisäksi suunnittelutyötä tukee Tampereen Ilmanlaatuselvitys sekä Tampereen kantakaupungin liito-oravaselvitys. Suunnittelualueelle laaditaan metsänhoitosuunnitelma.\nAsemakaavamuutoksen tavoitteena on tilan 609-Haga 1:1 virkistysalueiden osittainen muuttaminen asuinkäyttöön. Alueelle on tarkoitus rakentaa pientalopainotteista asumista ja jättää osa alueesta virkistysalueeksi.\nKaavahanke tuli vireille 10.9.2015, kun osallistumis- ja arviointisuunnitelma ja valmisteluaineisto kuulutettiin nähtäville. Osallistumis- ja arviointisuunnitelmaan saatiin 12 mielipidettä sekä neljä kommenttia ja lausuntoa. Palautteesta on laadittu erillinen palautekooste. Palautteiden tiivistelmät ja niihin annetut asemakaavoituksen vastineet ovat kaavaselostuksessa. Suuri osa mielipiteistä vastusti kaavahanketta ja erityisesti virkistysalueiden ja etenkin Miesmäenpuiston käyttötarkoituksen muuttamista. Mielipiteissä todettiin, että Pohtolan alueella on jo nykyisin vähän virkistysalueita, joten olemassa olevat virkistysalueet tulisi säilyttää. Lisäksi mielipiteissä on oltu huolissaan rakentamisen määrästä ja liikenteen lisääntymisestä.\nKaavoituksen vastineessa todetaan, että saatu palaute on otettu huomioon kaavaluonnosta laadittaessa. Osallistumis- ja arviointisuunnitelman liitteenä olleeseen viitesuunnitelmaan nähden alueelle kaavaluonnoksessa esitetty rakentamisen määrä on vähäisempi ja säästää merkittävän osan Miesmäenpuiston metsäalueesta lähialueen asukkaiden virkistyskäytössä. Ranta-alueen rakentamisessa huomioidaan alueen kautta kulkeva liito-oravan mahdollinen kulkureitti.\nViranomaiskommenteissa otettiin kantaa alueen meluolosuhteisiin, hulevesiin, arkeologiaan sekä vesi- ja viemärijohtoihin. Kommenttien sisältö on otettu huomioon kaavaluonnosta laadittaessa ja selvityksiä tehtäessä. Kaavaluonnoksessa oli sekä melun että hulevesien hallintaa koskevia määräyksiä. Arkeologisessa selvityksessä alueelta löytynyt juoksuhauta on merkitty asianmukaisesti muinaismuistoksi. Maanalaiset johdot on merkitty asemakaavaan.\nValmisteluaineistoa (kaavaluonnos ja -selostus sekä havainnekuva) kuulutettiin nähtäville 5.-26.4.2018 väliseksi ajaksi. Valmisteluaineistosta saatiin 5 kommenttia ja 18 mielipidettä.\nKaavan valmisteluaineistosta saadusta palautteesta on laadittu palautekooste. Palautteiden tiivistelmät ja niihin annetut asemakaavoituksen vastineet ovat kaavaselostuksessa.\nSuuri osa mielipiteistä on myös tässä vaiheessa vastustanut kaavahanketta ja erityisesti virkistysalueiden ja etenkin Miesmäenpuiston käyttötarkoituksen muuttamista. Mielipiteissä on, kuten aiemmassa vaiheessa, todettu, että Pohtolan alueella on jo nykyisin vähän virkistysalueita, joten olemassa olevat virkistysalueet tulisi säilyttää. Mielipiteissä on vedottu aiemmin laadittuihin alueraportteihin, edelliseen vuonna 2000 vahvistettuun yleiskaavaan ja vuonna 1981 vahvistetun asemakaavan yhteydessä mahdollisesti annettuun lupaukseen Miesmäen- ja Backmaninpuiston jättämisestä virkistysalueiksi. Lisäksi mielipiteissä on oltu huolissaan liikenteen ja melun lisääntymisestä. Myös kaavamuutosta puoltavia mielipiteitä on jätetty.\nKaavoituksen vastineessa todetaan, että asemakaavamuutoksen mukaisen rakentamisen toteutuminen vähentää nykyisiä Miesmäenpuiston ja Backmanninpuiston viheralueita, mutta parantaa viheralueiden laatua, käytettävyyttä ja turvallisuutta. Kaavan myötä viheralueet määritellään puistoksi ja suojaviheralueeksi ja niiden hoito siirtyy kaupungille, jolloin niiden hoidon taso kohenee merkittävästi nykyisestään. Miesmäenpuistoa ja Backmanninpuiston suojaviheraluetta tullaan jatkossa kehittämään niiden laadun ja käytettävyyden parantamiseksi. Kaavaluonnoksessa ja -ehdotuksessa esitetyt 14 erillispientalotonttia eivät merkittävästi lisää alueen liikennemääriä.\nViranomaiskommenteissa otettiin kantaa alueen meluolosuhteisiin, hulevesiin sekä arkeologiaan. Kommenttien sisältö on otettu huomioon kaavaehdotusta tehtäessä. Määräyksiä sekä kaavaselostusta on tarkennettu asianmukaisesti. Alueella olevan muinaismuiston ympärille on lisätty tilaa.\nSaadun palautteen perusteella asemakaavaehdotuksessa asuinkorttelialueiden alueita on supistettu ja rajojen sijaintia on tarkistettu. Myös rakennustehokkuutta on tarkistettu. Melu- ja hulevesimääräyksiä on tarkennettu.\nAsemakaavamuutoksessa suunnittelualueelle muodostuu yhteensä 14 kpl 523 - 1090 m2 suuruista pientalotonttia (kaavamerkintä AO ja AO-37) kortteleihin 2563, 2597, 2600 ja 2606. Tonttitehokkuus vaihtelee 0,24 ja 0,30 välillä. Asemakaavan muutoksessa tonteille osoitetaan kerrosalaa yhteensä 3185 k-m2. Rantaan rajoittuville tonteille sijoittuu 15 metriä rantaviivasta ulottuva aluerajaus, jolla liito-oravan kulkureittien turvaamiseksi on säilytettävän puuston laatuun ja laajuuteen kiinnitettävä erityistä huomiota (sl-3).\nMiesmäenpuiston keski- ja pohjoisosa osoitetaan lähivirkistysalueeksi (VL). Ranta-alueen pohjoisosaan muodostuu suojaviheralue, jolla sijaitsee luonnon monimuotoisuuden kannalta arvokas ekologinen yhteys (EVS). Miesmäenpuiston pohjoisosaan osoitetaan ohjeellinen polkuyhteys Alpunkujan jatkeen, Pohtolankadun ja Ryydynkadun välille (po).\nMiesmäenpuiston keskiosassa sijaitseva vanha juoksuhauta on merkitty alueen osaksi, jolla sijaitsee muinaismuistolailla rauhoitettu kiinteä muinaisjäännös. Alueen kaivaminen, peittäminen, muuttaminen ja muu siihen kajoaminen on muinaismuistolain nojalla kielletty. Aluetta koskevista toimenpiteistä ja suunnitelmista tulee pyytää museoviranomaisten lausunto (sm-4).\nToteuttaminen ja ajoitus\nKaavan toteuttaminen voidaan aloittaa kaavan saatua lainvoiman.\nAsemakaavaehdotuksesta pyydetään viranomaislausunto Pirkanmaan ELY-keskukselle ja Pirkanmaan maakuntamuseolle. Lisäksi ehdotus lähetetään tiedoksi Tampereen viheralueet ja hulevedet -yksikölle, terveydensuojeluyksikölle ja ympäristönsuojeluyksikölle.\nAsemakaavaehdotus nro 8498 (päivätty 26.3.2018, tarkistettu 7.1.2019) hyväksytään asetettavaksi nähtäville.\nhakija, Pirkanmaan ELY-keskus, Pirkanmaan maakuntamuseo, Tampereen viheralueet ja hulevedet -yksikkö, terveydensuojeluyksikkö, ympäristönsuojeluyksikkö, Tarja Jalo, Mikko Nurminen\nLiite yla 15.1.2019 Asemakaavaehdotus, kaava nro 8498.pdf (pdf, 683 kt)\nLiite yla 15.1.2019 Asemakaavan selostus ja kaupungin vastine palautteisiin, kaava nro 8498.pdf (pdf, 3226 kt)\nLiite yla 15.1.2019 Seurantalomake, kaava nro 8498.pdf (pdf, 39 kt)\nOheismateriaali yla 15.1.2019 Havainnekuva, kaava nro 8498.pdf (pdf, 526 kt)\nOheismateriaali yla 15.1.2019 Mallinnuskuvia, kaava nro 8498.pdf (pdf, 13410 kt)\nOheismateriaali yla 15.1.2019 Viranomaiskommentit kaavaluonnos, kaava nro 8498.pdf (pdf, 271 kt)\nKuuntele Liite yla 15.1.2019 Asemakaavaehdotus, kaava nro 8498.pdf\nKuuntele Liite yla 15.1.2019 Asemakaavan selostus ja kaupungin vastine palautteisiin, kaava nro 8498.pdf\nKuuntele Liite yla 15.1.2019 Seurantalomake, kaava nro 8498.pdf\nKuuntele Oheismateriaali yla 15.1.2019 Havainnekuva, kaava nro 8498.pdf\nKuuntele Oheismateriaali yla 15.1.2019 Mallinnuskuvia, kaava nro 8498.pdf\nKuuntele Oheismateriaali yla 15.1.2019 Viranomaiskommentit kaavaluonnos, kaava nro 8498.pdf


Onko ehtoollispöytään kynnyksiä? - Luterilainen.netLuterilainen.net\nSuurin osa Lähetyshiippakunnan seurakuntien kirkkovieraista on aikaisemmin käynyt ehtoollisella kansankirkossa. Paljon on ennestään tuttua, mutta jotkut asiat pistävät silmään. Ehtoollisaineisiin suhtaudutaan kunnioittavammin, ehtoollisen jakajat ovat yleensä pappeja ja ehtoollispöytä ei tunnu olevan kaikille avoin. Varsinkin tämän viimeisen asian suhteen ei kaikilla taida olla selvää käsitystä. Ketkä saavat tulla ehtoollispöytään? Millä perusteella joku ei ole tervetullut? Millaisia kynnyksiä on Lähetyshiippakunnan ehtoollispöytään?\nKansankirkon käytäntö on useimpien tiedossa. Monet pitävät armollisena sitä, että käytännössä kaikki saavat tulla ehtoollispöytään. Pappi jakaa Kristuksen ruumista ja verta ihmisille, joista monia hän ei ollenkaan tunne. Myös vapaisiin suuntiin kuuluvia ihmisiä käy kansankirkon ehtoollisella eikä heihin kiinnitetä erityistä huomiota.\nKirkkolain uudistuskomitean mietinnössä todettiin, että ”Pappi tai lehtori ei saa yhteisessä jumalanpalveluksessa valikoida ehtoollisvieraita. Ehtoollinen on annettava kaikille niille, jotka sitä haluavat ja jotka ovat siihen oikeutetut… Vain toimituksen tahallinen häiritseminen oikeuttaisi kieltäytymään antamasta ehtoollista” (1988, 174). Ehtoolliseen oikeutettuja ovat kirkkojärjestyksen mukaan kaikki konfirmoidut kirkon jäsenet, lapset, jotka ovat saaneet ehtoollisopetusta ja tulevat ehtoolliselle heidän kristillisestä kasvatuksestaan huolehtivat aikuisen kanssa sekä muut henkilöt, jotka ovat sairaana tai hätätilassa ja käsittävät ehtoollisen merkityksen.\nOn tärkeä huomata, että ehtoollisella on siis kansankirkossakin kynnyksensä. Siellä ei tulisi antaa ehtoollista esimerkiksi kastamattomille, yksin tuleville lapsille, niille, jotka eivät ole kirkon jäseniä, jotka käyttäytyvät häiritsevästi tai jotka eivät käsitä ehtoollisen merkitystä. Tosin kirkon jäsenten ilmeisesti oletetaan automaattisesti täyttävän tämän viimemainitun ehdon. Missään kirkossa ei voi kuitenkaan olla täysin avointa ehtoollispöytää.\nSaksalainen kirjailijapastori Jörg Zink tosin ehdotti aikoinaan ehtoollispöydän avaamista kaikille. Hän kirjoitti: ”Minä henkilökohtaisesti en koskaan kysy luokseni alttarille tulevalta, onko hän kristitty, ei-kristitty tai jokin muu tai kuuluuko hän evankeliseen kirkkoon”. Zinkin mukaan se riittää, että ihminen haluaa tulla ja olla mukana ehtoollisenvietossa (Zum Abendmahl sind alle eingeladen. Warum ziehen die Kirchen Grenzen? 1997, 105-106). Zinkin ehdotus ei ymmärrettävästi ole saanut laajaa vastakaikua, mutta vaatimuksia avoimemman ehtoollispöydän suuntaan esitetään kaikkialla maallistuneissa länsimaissa.\nKristus haluaa antaa itsensä kaikille\nOn virheellistä lähestyä tätä kysymystä siitä näkökulmasta, keitä EI tule päästää ehtoollispöytään. Ikään kuin Jeesus suhtautuisi tulijoihin epäillen ja ynseästi ja opetuslasten pitäisi parhaan taitonsa mukaan koettaa estää tulijoita. Asiahan on aivan päinvastoin!\nKristus nimenomaan haluaisi, että kaikki ihmiset pääsisivät osallisiksi Hänen ruumiistaan ja verestään. Niissä meillä on anteeksiantamus ja autuus. Vapahtaja on antanut ruumiinsa murrettavaksi ja verensä vuodatettavaksi koko ihmiskunnan puolesta. Hän ei ole siis kitsas antaja vaan on jo antanut ja tehnyt kaiken mahdollisen meidän hyväksemme.\nRaamattu kuitenkin selvästi opettaa, että ihmisen on mahdollista nauttia ehtoollinen väärällä tavalla, jopa omaksi tuomiokseen (1. Kor. 11:29-31). Silloin hän ei saa siitä sitä hyötyä ja siunausta, jonka Jumala on kätkenyt pyhitettyyn leipään ja viiniin. Jumalan sanan mukaan ihmisen on ehtoolliselle tullessaan ”arvioitava, että on kysymys ruumiista” (näin sananmukaisesti kreikankielisessä alkutekstissä, 1. Kor. 11:29).\nEhtoolliselle tulijan tulisi siksi ”tutkia itseään” (1. Kor. 11:31). Mutta millä tavoin? Siten, että ymmärtää ehtoollisen leivän ja viinin todella olevan Kristuksen ruumis ja veri, jotka on Golgatalla uhrattu minun syntieni anteeksiantamiseksi. ”Niin usein kuin te syötte tätä leipää ja juotte tästä maljasta, te siis julistatte Herran kuolemaa, siihen asti kun hän tulee” (1. Kor. 11:26). Jokainen ehtoollisvieras on siis Kristuksen kuoleman julistaja, ja sillä mielellä tulisi ehtoollispöytään tulla.\nOn myös ”arvioitava” toisella tavoin ”ruumista”. Kristuksen ruumis on seurakunta. Ehtoollisella me olemme ”yksi ruumis, sillä me kaikki tulemme osallisiksi tästä yhdestä leivästä” (1. Kor. 10:17). Ehtoollista tulee viettää niin, ettei tämä Kristuksen ruumiin yhteys rikkoonnu.\nJumalan sanan mukaan seurakunnan ykseys toteutuu, kun on ”yksi Herra, yksi usko, yksi kaste” (Ef. 4:5). Yhteiseen ehtoollispöytään tulijoilla pitäisi siis olla yhteinen usko Kristukseen ja heidän tulisi olla liitetyt Kristukseen samalla kasteella. Tämä edellyttää yhteistä uskonoppia ja kastekäsitystä. Jos pidämme jotakin ihmistä harhaoppisena, ei varmasti ole oikein käydä valheellisesti hänen kanssaan rakkauden aterialle. Paavali varoittaa ankarasti hajaannuksesta (skisma) ja ryhmäkunnista (haireseis, heresia eli harhaoppi) seurakunnan kokouksissa (1. Kor. 11:18-19).\nKristuksen ruumiin ykseyden särkee myös itsekeskeinen elämä seurakunnassa. Jos emme pidä huolta toisten seurakuntalaisten tarpeista, olemme omalla itsekkyydellämme rikkoneet yhteyden uskonveljiin ja –sisariin. Toinen on nälässä, toinen ylensyönyt. Raamatun mukaan ehtoollisen viettäminen tällaisen rakkaudettomuuden vallitessa tuottaa rangaistuksen yhteyden rikkojille (1. Kor. 11:17-22, 33-34).\nRaamatun opetus on siis hyvin selvä. Ehtoollista vietetään väärin, jos sallitaan selvästi harhaoppisten olla siinä mukana. Luther kirjoittaa, että ”Pyhästä sakramentista on se hyöty, että Kristus pitää sillä pienen joukkonsa koossa … Mutta se ei voi koskaan tapahtua, ellei ole yhtäläisyyttä opissa … Rakas Herramme Kristus asetti sakramentin pitääkseen niin sydämellisesti voimassa yksimielisyyden opissa, uskossa ja elämässä” (Saarna ehtoollisesta). Ehtoollinen on siis Kristukselle keino pitää seurakunta yhdessä ja yhtenäisenä. Tämä edellyttää sakramentin hoitajilta ponnistelua seurakunnan opettamisessa.\nTunnustuskirjat nimenomaan varoittaa niistä, jotka ”väheksyvät ehtoollista” (Iso katekismus V, 69). Ehtoolliselle tulijan tulisi ymmärtää se suuri arvo, joka on Kristuksen ruumiilla ja verellä. Ellei hän käsitä, että sakramentissa annetaan ”synnit anteeksi, elämä ja autuus” (Vähä katekismus), ei hän voi myöskään saada omakseen ehtoollisen lahjoja.\nPastori laskee ehtoolliselle\nLuterilaisen opin mukaan ehtoolliselle laskeminen on pastorin tehtävä. Seurakuntalaiset eivät itse päätä siitä, voivatko he tulla ehtoolliselle. Vihreän laitumen reunalla on portti ja paimen laskee siitä sisään ne, joiden tulee sinne päästä. Paimen ei missään tapauksessa saa laskea vaikkapa susia tai vuohia lampaiden niitylle. Ruoho on tarkoitettu lampaille, jotka paimen tuntee. ”Minä tunnen lampaani ja ne tuntevat minut” (Joh. 10:14). Lähetyshiippakunnan pienehköissä seurakunnissa tämän toteutumiselle on hyvät edellytykset. Jeesus sanoo, että hyvä paimen ”kutsuu lampaitaan nimeltä ja vie ne laitumelle” (Joh. 10:3).\nJeesuksellakin oli kuitenkin ”myös muita lampaita, sellaisia, jotka eivät ole tästä tarhasta, ja niitäkin” hänen ”tulee paimentaa” (Joh. 10:16). Lähetyshiippakunnan seurakuntien ehtoollispöytä ei ole tarkoitettu vain tuon seurakunnan jäsenille. Myös muiden hiippakunnan seurakuntien lampaat ovat sinne tervetulleita. On siksi paikallaan, että muualta tulevat seurakuntalaiset kertovat tullessaan pastorille, mistä he tulevat ja kenen laumaan kuuluvat.\nLähetyshiippakunnan ehtoollispöydät eivät ole avoimia edes vain tämän hiippakunnan ihmisille vaan kaikille, jotka jakavat saman luterilaisen uskon. ”Yksi Herra, yksi usko ja yksi kaste” ovat tärkeämpiä asioita kuin se, että on saman kirkollisen hallinnon alaisena. Myös tällaisten vierailijoiden on hyvä kuitenkin tullessaan esittäytyä paikalliselle pastorille.\nPastori vastaa Jumalan edessä siitä, onko hän ”uskollinen ja viisas palvelija, jonka talon isäntä asettaa palvelusväkensä esimieheksi katsomaan, että kaikki saavat ruokansa ajallaan?” (Matt. 24:45). Aina ei kaikkien kohdalla ole ruoka-aika. Jonkun ulkopuolisen täytyy ensin päästä samaan uskoon ja tunnustukseen, jotta hänelle voi jakaa ruuan ajallaan. Ja jonkun seurakuntalaisen täytyy ehkä palata harhapoluiltaan, jotta hänkin saisi jälleen ruuan ajallaan. Pastorin vastuulla on ruokkia nälkäiset, kun on oikea aika.\nVapahtaja on asettanut ehtoollisen seurakunnan ulkoisen rajaamisen ja sisäisen ohjauksen välineeksi. “Kristus pitää sillä pienen joukkonsa koossa”, niin kuin Luther sanoi.\nRaamatun ja luterilaisen tunnustuksen valossa on selvää, että ehtoolliselle ei tule päästä toisuskoisia eikä julkisessa synnissä eläviä. Nykyinen piispa Jari Jolkkonen selvitteli väitöskirjassaan Uskon ja rakkauden sakramentti, mitä Luther opettaa ehtoolliselle laskemisesta. Jolkkonen tiivistää Lutherin käsityksen näin: ”Ehtoollispöytä ei ole kaikille avoin, vaan sille voivat osallistua vain ne yhteisön jäsenet, jotka jakavat yhteisön uskon ja elämän. Vaikka ehtoollinen on tarkoitettu langenneille ja lankeemustaan katuville, yhteiselle aterialle ei tule silti päästää katumattomia julkisyntisiä eikä niitä, jotka eivät ymmärrä sakramentin sisältöä ja hyötyä” (2004, 344).\nUudessa testamentissa kerrotaan siitä, miten jotkut seurakuntalaiset suljettiin pois ehtoollispöydästä. Paavali kirjoittaa korinttilaisille tietävänsä, että joku seurakuntalainen elää äitipuolensa kanssa (1. Kor. 5:1). Tämä oli selkeästi vastoin sekä tooran (Mooseksen kirjojen) että roomalaisen oikeuden säädöksiä.\nTässä tapauksessa seurakunnan tuli toimia näin: ”Kun te olette yhdessä koolla Herran Jeesuksen nimessä (jumalanpalveluksessa) ja minun henkeni ja Herramme Jeesuksen voima ovat läsnä, tuo mies on luovutettava Saatanalle ja niin annettava hänen lihansa tuhoutua, jotta hänen henkensä pelastuisi Herran päivänä” … ”jos jotakuta sanotaan veljeksi, mutta hän on siveetön tai ahne, epäjumalanpalvelija, pilkkaaja, juomari tai riistäjä, älkää olko tekemisissä hänen kanssaan. Älkää edes aterioiko tällaisen kanssa” (5:4-5).\nKäytännössä tämä tarkoitti juuri ehtoollisen epäämistä. Hän ei saanut tulla osalliseksi ”ruumiista”, koska eli pahennusta herättävällä tavalla, vastoin Jumalan selvää sanaa. Vaikka Paavalin päätös kuulostaa ankaralta, sen tarkoitus oli herättää tuossa miehessä synnintunto, halu tehdä parannus ja palata takaisin. Sen jälkeen myös ehtoollisyhteys voitaisiin palauttaa.\nTällaisesta palaamisesta kertonee 2. Korinttilaiskirjeen kuvaus henkilöstä, joka on tuottanut surua sekä Paavalille että muille seurakuntalaisille. Hänelle riittäisi se rangaistus, jonka useimmat (sana pleiones voi tarkoittaa myös ”yleiskokous”) ovat hänelle antaneet. Kyseessä oli varmaankin ehtoolliselta poissulkeminen. Paavali kehottaa, että ”nyt teidän on päinvastoin annettava anteeksi ja lohdutettava häntä, ettei hän menehtyisi suruunsa (koska oli joutunut erotetuksi ehtoollisyhteydestä). Niinpä kehotan teitä jälleen osoittamaan hänelle rakkautta” (2. Kor. 2:5-8).\nSyyksi tähän anteeksiantamiseen Paavali esittää sen, ”jottei Saatana pääsisi meistä voitolle. Hänen juonensa me kyllä tiedämme.” (2:11). Edellisessä tapauksessahan Paavali oli käskenyt luovuttaa langenneen miehen Saatanalle. Tarkoitus ei tietenkään ollut jättää ketään Saatanan haltuun vaan ohjata langennut ehtoolliselta sulkemisen avulla parannuksen tekemiseen. Näin tuo rangaistus koituisi lopulta pelastukseksi. Saatana ei saisi pitää omanaan langennutta eikä myöskään niitä, joiden oli vaikea antaa anteeksi rikkoneelle.\nKristillinen kirkko kadotti keskiajan kuluessa tämän väkevän aseen parannuksen edistämiseksi. Ehtoollisen epäämistä ei enää pidetty mahdollisena, kun lähes koko kansa kuului kirkkoon. Papit eivät tunteneet seurakuntalaisiaan eikä seurakunta enää ollut ehtoollisyhteisö. Kaikki yritykset kirkkokurin elvyttämiseksi kansankirkoissa ovat osoittautuneet mahdottomiksi toteuttaa.\nOn tuskin tarpeen Lähetyshiippakunnassakaan korostaa tätä asiaa liiaksi. Jokaisen seurakuntalaisen tulisi kuitenkin olla tietoinen Jumalan sanan opetuksista tällä kohdin. Julkiseen syntiin langenneen tulee ensin selvittää asia ja vasta sitten tulla ehtoollispöytään. Vastuu on siis ensi sijassa seurakuntalaisella itsellään. Pastorin vastuulla on puuttua asiaan, jos seurakuntalainen ei osoita halua parannuksentekoon.\nPastori ei myöskään voi arvailla, kuinka ”harhaisia” uskonkäsityksiä seurakuntalaisilla on. Hän on kuitenkin velvollinen lempeästi ohjaamaan ja opettamaan silloin, jos joku seurakuntalainen tuo esiin selvästi tunnustuksen vastaisia ajatuksia. On tärkeää, että me kaikki suostumme Jumalan Sanan oppilaiksi ja olemme valmiita tarkistamaan käsityksiämme, jos ne eivät ole kohdallaan.\nRaamatun ohjeiden tarkoitus on saattaa meidät terveellä tavalla tutkimaan itseämme. Tällainen tutkistelu ei vie meitä koskaan epätoivoon ja jäämään pitkäksi aikaa pois ehtoollispöydästä. Sen sijaan se vie meidät tunnistamaan ja tunnustamaan syntimme ja suuntaamaan katseemme Jumalan Karitsaan, joka poisottaa maailman synnin. Oikeanlainen itsetutkistelu on kannustin tulla anteeksiantamuksen aterialle.\nOn hyvä muistaa, että Saatana haluaa yli kaiken pitää meidät poissa Kristuksen luota ja siis myös poissa ehtoollispöydästä. Jos elämme Raamatun mukaisessa uskossa ja tuomme syntimme valoon, meillä ei ole mitään syytä jäädä pois viikoittaisesta messusta. Sielunvihollinen kyllä tahtoo kuiskutella meille, että me olemme kelvottomia ehtoollisvieraita, kun jatkuvasti lankeamme. Siksi meidän täytyy muistuttaa itsellemme ja toisillemme, että kelvollisia ehtoollisvieraita ovat juuri ne, jotka tuntevat itsensä syntisiksi ja toivovat puhdistusta. Kristityn pyhittyminen on yhä syvenevää synnintuntoa ja armon kaipuuta. Sellaista on säännöllisen ehtoollisella kävijän elämä.\nMe tulemme ehtoolliselle, koska tunnemme, ettemme kestä ilman jatkuvaa anteeksi saamista ja Jumalan armoa. Olemme itsessämme niin kelvottomia että vain Kristuksen kelvollisuus pitää meidät pinnalla. Se kelvollisuus luetaan meidän hyväksemme, kun uskossa vastaanotamme Hänen ruumiinsa ja verensä.


Kuinka saada call of duty advanced warfare ilmaiseksi? 2022 - 🎯Lionade Games 🎲\nOnko Call of Duty: Advanced Warfare ilmainen?\nOnko Advanced Warfare edelleen aktiivinen 2021?\nMiten voin ladata ja asentaa S1x:n?\nOnko Call of Duty: Advanced Warfare Zombies ilmainen?\nMistä voin ostaa edistyneen CoD-sodankäynnin?\nOnko CoD:n edistynyt sodankäynti offline-tilassa?\nVoitko pelata Call of duty Advanced Warfarea offline-tilassa?\nKuinka monta pelaajaa kehittyneellä sodankäynnillä on?\nOnko minun oltava kehittynyt sodankäynti pelatakseni S1x:ää?\nKuinka monta Gt on edistynyt sodankäynti?\nKuinka paljon exo zombit maksavat?\nOnko Exo zombies Advanced Warfare mukana?\nOnko Advanced Warfaressa zombeja?\nKuinka kauan CoD:n edistynyt sodankäynti on?\nMilloin cod Advanced Warfare julkaistiin?\nYouTube video: Kuinka saada Call of Duty Advanced Warfare ilmaiseksi?\nOnko edistyneessä sodankäynnissä botteja?\nKuinka moni pelaa bo3:a?\nOnko s1x piratismi?\nVoinko käyttää Cod Advanced Warfarea?\nJos tarvitset viikonloppusuunnitelmia, älä etsi enää – Call of Duty: Advanced Warfare -moninpeliä PC:lle on ilmainen kokeilu tänä viikonloppuna Steamin kautta. Päästäksesi kokeilujaksoon sinun tarvitsee vain ladata peli, joka on lisätty automaattisesti Steam-kirjastoosi.\nPeli ei ole Ei aivan yhtä aktiivinen vuonna 2020 , mutta se on silti hyvä peli. CoD Advanced Warfare, ylivoimaisesti. Vaikka sitä ei pelata paljon nykyään, mutta aikanaan se oli pommi. Pelaako kukaan vielä edistyksellistä sodankäyntiä?\nKeskim. Pelaajien voitto\ntoukokuu 2021 21,3 +11,24 %\nJos omistat pelin Steamissä ja haluat DLC/S1x:n. Avaa DLC-torrent qBittorrentissa ja varmista, että nämä asetukset vastaavat. Kun torrentissasi lukee Kylvö , napsauta torrentia ja paina taukopainiketta. Lataa X Labs Launcher . Valitse Settings Cog ja napsauta sitten Selaa Advanced Warfare -asennusta varten.\nToisin kuin aikaisemmissa osissa, Advanced Warfaren Zombie-tila ei sisältynyt pääkäyttöön. peli. Sen sijaan sinun on lisättävä siitä tulevan DLC-päivityksen kautta. Se ei kuitenkaan ole huono uutinen, sillä peli sisältää zombiepelin, joka voidaan avata pelaamalla Exo Survival -tilaa.\nVarmistaudu laskuihin , viimeinen ladattava sisältöpaketti Call of Duty®: Advanced Warfare -peliin. ▾\nSledgehammerin perustaja,Michael Condrey vahvisti, että Advanced Warfarella on offline-tila, jossa pelaajat voivat harjoitella tietokoneohjattuja botteja vastaan.\nSledgehammerin perustaja Michael Condrey , vahvisti, että Advanced Warfarella on offline-tila, jossa pelaajat voivat harjoitella tietokoneohjattuja botteja vastaan. Alustavasti nimeltä Combat Readiness, uusi harjoitustila on käytettävissä kaikissa pelityypeissä.\nCall of Duty: Advanced Warfare – Moninpeli\nviimeiset 30 päivää 14,2 -10,23 %\ntammikuu 2022 15,8 -10,91 %\njoulukuu 2021 17,8 +2,37 %\nmarraskuu 2021 17,4 +17,19 %\nSteam-kopio Advanced Warfaresta on suositeltava tapa pelata S1x:ää. Voit kuitenkin kutsua Steam Advanced Warfare -ystäväsi asentamaan S1x:n, niin voitte pelata yhdessä.\n55 Gt:n tallennustila: 55 Gt vapaata tilaa.\nSe maksaa 14,99 $ ja on osa pelin kausikorttia, joka maksaa 49,99 $. Katsoaksesi, mitä Havoc sisältää, katso alla oleva video kehittäjä Sledgehammer Gamesilta.\nExo Zombies on ladattava pelitila Call of Duty: Advanced Warfaressa. Tämä tila on saatavilla jokaisessa DLC-paketissa. Exo Zombies on hyvin samanlainen kuin Zombies-pelitila Treyarchin Call of Duty -peleissä.\nExo Zombies on ladattava pelitila Callissa. of Duty: Advanced Warfare. Exo Zombies on erittäinsamanlainen kuin Zombies-pelitila Treyarchin Call of Duty -peleissä. 1-4 pelaajan (verkkopeli) tai 1-2 pelaajan (paikallinen peli) on selviydyttävä lukemattomista kierroksista zombilaumoja vastaan.\nKun keskitytään päätavoitteisiin, Call of Duty: Advanced Warfare on noin 7 tunnin mittainen . Jos olet pelaaja, joka yrittää nähdä kaikki pelin osa-alueet, käytät todennäköisesti noin 16½ tuntia saadaksesi 100 % valmiiksi.\nNovemCall of Duty: Advanced Warfare / Alkuperäinen julkaisupäivä\nBotit näkyvät myös Advanced Warfaressa . Ne voivat esiintyä Supply Drop -asemuunnelmissa, kuten Heavy Shield – Disruptor (enlisted), MK14 – Obituary (Professional), AK-12 – R.I.P. (Elite) ja ASM1 – Magnitude (Marksman).\nViimeiset 30 päivää 4 048,7 8 927\nTammikuu 2022 5 084,0 12 012\njoulukuu 2021 3 639,2 12 114\nMarraskuu 2021 2 377,9 5 611\nVaikka S1x:ää voi pelata ilman Call of Duty: Advanced Warfare -peruspeliä Steamissä, emme hyväksy piratismia emmekä siksi tarjoa menetelmiä asiakkaan asentamiseen tällä tavalla. .\nKäyttöjärjestelmä: Windows 7 64-Bit / Windows 8 64-Bit / Windows 8.1 64-Bit. Prosessori: Intel Core i5-2500K @ 3,30 GHz. Muisti: 8 GB RAM. Grafiikka: NVIDIA® GeForce® GTX 760 @ 4 Gt.


Kelluva valuutta ja investoinnit — Kuinkahan käy\nYksi raha, yksi johtaja, yksi tuhatvuotinen konkurssi\nmä luulen et kelluva valuutta pakottaa investoimaan. silloin yritykset kilpailevat kotimaisten yritysten kanssa, eivät kiinalaisten koska sen hoitaa valuutta.\n- koska kotimaisilla on samat työvoima, energia jne kulut, ainut keino voittaa kilpailija on tehdä tunnissa enemmän.\n- se taas ei onnistu muuten kuin paremmalla laitekannalla (koska työvoima on samaa laiskaa, työtä vieroksuvaa roskasakkia kuin muillakin, ei sitä voi piiskata sen parempiin suorituksiin kuin kilpailija joka käyttää robotti ohjattua sähköpiiskaa.)\neli kiinteä kurssi aikaansaa sen et etsitään absoluuttisesti halvin maa ja investoidaan sinne. mikä on tietenkin sellainen maa jolla on kelluva valuutta ja kyky manipuloida sen kurssi aliarvostetuksi. (lausutaan kiina)\nPekka Lukkala 9.1.2017 19:41\nEihän meillä ole valuutalla kiinteää kurssia. Meillä oleva euro on kelluva, joka viime vuonna myös heikkeni selvästi esimerkiksi dollaria ja ruplaa vastaan.\nErkki Laitinen 9.1.2017 20:28\nEuro ei kellu meidän tarpeiden mukaan. Sitä ohjaa lähinnä saksa ja myös etelä-eurooppa. Näihin nähden meillä on kiinteä valuutta. Yliarvostettu ja sen vuoksi hankala kaikessa kaupankäynnissä muuallakin.\nPekka Lukkala 9.1.2017 20:37\nOlisi mielenkiintoista kuulla perustelusi siitä, miten esim. etelä-Eurooppa hyötyy nykyisestä euron kurssista? Ja miten Suomi ei euron selvästi laskeneesta euron kurssista hyödy?\nAuvo Rouvinen 9.1.2017 21:26 Vastaus kommenttiin #3\neteläeurooppa kärsii koska kurssi on euromaiden kilpailukyvyn keskiarvo. saksalle euro on liian halpa, muille liian kallis.\neli keskimäärin hyvä. saksan vaan pitäs lähettää vuosittain vienti ylijäämänsä etelän maiden alijäämää kattamaan. lahjana, ei lainana.\nJaakko Wilenius 9.1.2017 23:11 Vastaus kommenttiin #5\nSaksa pärjää, koska tekee hyvää tavaraa järkevään hintaan. Kun meni huonommin, niin panivat tuulemaan ja tekivät merkittäviä uudistuksia Schröderin myötävaikutuksella. Ehkä kannattaisi ottaa mallia ja kääriä hihat sekä lopettaa tämä iänikuinen valitus ja voihke.\nAuvo Rouvinen 10.1.2017 09:42\ntoi miks euroalue ei menesty vaikka valuutta on kelluva on hyvä kysymys. periaatteessa sen pitäisi olla samanlainen työläisen paratiisi kuin kiina. (10% kasvu, palkkojen kymmenkertaistua 10 vuodessa)\nsyynä on euron sisäpolitiikka. meilä on päädytty pitämään reilu 20% työttömyys ja jatkuva talouden kurjistuminen. keinoina käytetään:\n- keskuspankkirahoituksen kielto\n- pyrkimys ajaa kilpailukykyä palkan alennuksilla\n- matala sosiaaliturva\n- suurten tulojen ja omaisuuksien verottomuus\nnoi yhdessä pystyy tuhoamaan minkä tahansa talouden. jopa maailman suurimman.\nErkki Laitinen 9.1.2017 20:50\nHyöty olisi suurempi, jos meillä olisi oma valuutta. Moni asiantuntija on myöntänyt, että eurosta on ollut meidän taloudelle haittaa.\nArto Vihavainen 10.1.2017 07:01\n"eli kiinteä kurssi aikaansaa sen et etsitään absoluuttisesti halvin maa ja investoidaan sinne. mikä on tietenkin sellainen maa jolla on kelluva valuutta ja kyky manipuloida sen kurssi aliarvostetuksi. (lausutaan kiina)"\nKiinassa, työläisten paratiisissa, löytyy keinot pitää palkat kurissa. Suomessa palkat pakkaa nousemaan kovempaa kuin mitä valuuttaa pystytään kelluttamaan, eli upottamaan.\nSuomen valuutta ei siis olisi kelluva, kuten Ruotsin kruunu, eikä leijuva, kuten Sveitsin Frangi, vaan se olisi uppoava, kuten Venäjän rupla.\nMitä kilpailemiseen Kiinalaisten kanssa tulee, niin kiinalaiset kilpailevat maailmanmarkkinoilla laadulla ja hinnalla. Jos Suomi ryhtyy kilpailemaan kiinalaisten kanssa uppoavalla valuutalla, siis jos jollain ihmekonstilla palkat saadaan pidettyä kurissa, se merkitsee sitä että suomalainen tuottaja kilpailee vain hinnalla, laatu voidaan unohtaa. Se puolestaan merkitsee sitä että laatu putoaa kuten nokian puhelimissa.\nKun laadussa ei pysytä mukana, tavara ei mene enää kaupaksi millään hinnalla. Kuka ostaisi vanhan nokian aikaista kännykkää millään hinnalla? Ne ovat museotavaraa, kuten sinkkiämpärit ja tuohivirsut. Jotkut voivat ostella niitä nostalgiamielessä koristeeksi olohuoneeseen takan reunalle tai puutarhaan.\nJos Suomi aikoo menestyä pitäisi jo luopua sellaisesta harhasta että se voitaisiin tehdä valuutan arvoa laskemalla. Parempi vain unohtaa se ja etsiä muita konsteja.\nAuvo Rouvinen 10.1.2017 09:46\nmä oon keinoni kertonut ja todistanut toimivilla esimerkeillä lähtien rooseveltin usas:ta stalinin talousihmeeseen. oiskoo nyt sun kertoa omasi. mielellään edes teoriassa toimiva malli jonka voi todistaa yhteen ja vähennyslaskulla, ei integroimalla, kertomalla molemmat puolet äärettömällä ja ja lopuksi toteamalla, koska äärettömyyksien ero on pieni, molemmat puolet on yhtä suuria.\nArto Vihavainen 10.1.2017 10:09\nMinä en jaksa enää lukion matematiikkaa kerrata, mutta luulen että valtion virkamiehistössä ja suomen pankissa riittää hyviä laskupäitä räknäämään mikä olisi hyväksi.\nNiinpä ajattelen että jos hallitus vain saisi vietyä ohjelmansa läpi kuten se on aikonut, niin siinä se olisi. Mitään ihmeitä toki ei ole odotettavissa kun järkevällä tavalla toimitaan, pitkän tähtäimen vakautta vain olisi luvassa.\nKuten tiedossa on, hallitus ei ole saanut tahtoaan läpi, joten hyvien laskupäiden räkningit eivät voi toteutua, mutta onhan toki vähän edistystä saatu aikaiseksi.\nSuurin edistys taitaa olla se että on sovittu että tulevaisuudessa palkkakehitys sidotaan vientiteollisuuden tuottavuuskehitykseen, Ruotsin mallin mukaisesti.\nJos tämä viimeksi mainittu pykälä pannaan käytäntöön, niin siinä se ratkaisu suurinpiirtein olisi, toki muutakin tarvitaan.\nSiinä tapauksessa Suomi voisi siirtyä kelluvaan valuuttaan Ruotsin tapaan, mutta ei siinäkään minusta mitään järkeä olisi. Jos omaa valuuttaa tunnesyistä halutaan, se olisi syytä sitoa eurovaluuttaan, kuten Tanska on tehnyt.\nJani Korhonen 10.1.2017 10:08\nKuten Vihavainen tuossa jo (ymmärtääkseni) totesikin, valuutan arvolla kilpailu on aina vippaskonsti. Todellinen kilpailuetu tulee saavuttaa laadulla tai tarkemmin sanottuna hinta-laatusuhteella.\nLisäksi, vienti ei ole ainoa kansantalouden tekijä. Aivan yhtä tärkeää on tuonti, jonka parissa toimii paljon yrityksiä. Erityisen tärkeää tuonti on Suomelle, koska meillä ei ole öljyä omassa maaperässämme eikä täällä ilmasto-olosuhteista johtuen ruokakaan kasva parhaalla mahdollisella tavalla.\nJos vientiä edistetään valuutan arvon alenemisella, niin tuonti vastaavasti kärsii.


11kk tytön kesävaatteet -ihanaa kun lämpöä riittää!\nPitkin kevättä olen etsinyt, keräillyt ja ostanut kesävaatteita meidän 11kk tytölle. Monta, monta kertaa olen myös miettinyt etenkin hellevaatteiden kohdalla, että mahtavatkohan vain koskaan edes päätyä tytön päälle. Etenkin siinä vaiheessa kun kaikki tarvittava ja vähän enemmän oli kasassa iski pieni ahdistus siitä, että rahaa mennyt ihan hukkaan -Mitä kaikkea muuta sillä olisikaan voinut tehdä. Mutta, eipä hätää -nyt on vasta toukokuu ja jokaikinen vaate on ollut päällä ja käytössä! Jopa siinä määrin, että taitaa jokaisesta vaatteesta löytyä joku tahra, polvikuluma tai muu käytönjälki eikä se haittaa mitään, käyttöönhän vaatteet on ostettu. Yksi syy siihen miksi mieluusti suosin käytettyä ja kirpputoria.\nMeillä tosiaan noita vaatteita meinaa aina kertyä vähän liioiksikin ja vaikka, kuinka koetan pitää niitä kurissa ja järjestyksessä niin jotenkin aina kaapinpohjalle jää jotain mikä vain unohtuu tai tulee tilanteita kuin muistaa, että meillä jossain on ihan varmasti joku vaate/asuyhdistelmä mitä olin juuri miettinyt sopivaksi näihin hetkiin, mutta en muista mikä se oli saatika missä.. näihin hetkiin oli keväällä ihan hurja apu ja hyöty postauksesta johon kokosin meidän kevään vaatekokonaisuus lemppareita (kevään vaatteet) ja siksi päätinkin tehdä nyt samanlaisen meidän kesävaatteista, voin sitten hajamielisyyspäivinäni käydä itse vilkaisemassa millaisia vaatekokonaisuuksia olin suunnitellut tai joskus myöhemmin Rosalle näyttää millaisia vaatteita silloin joskus käytetiin. Toivottavasti te muut saatte ehkä jotain vinkkiä, ideaa tai muuta iloa.\nKaikki vaatteet Zarasta. Kengät saatu lahjaksi.\nKesävaate ostokset aloitin etsimällä pinon sopivia t-paitoja, koska niitä tarvitsee aina. Vai tarvitseeko sittenkään? Olen nyt törmännyt ajatukseen ja havahtunut itsekkin siihen miten vaikeaa auringolta on suojautua, saatika suojata pientä lasta. Jotkut ovatkin valinneet tietoisesti sen vaihtoehdon, että ihoa ei auringolle paljasteta yhtään enempää kuin on pakko -eli ei t-paidoille ja sorteille. Tämä lieneekin erittäin järkevää. Itse kuitenkin lyhyen harkinnan jälkeen tulin siihen tulokseen, että myös vauva saa hänelle ostetut lyhythihaiset käyttöönsä, jotta olo olisi mukavan viileä. Auringolta suojaudutaan sitten olemalla varjossa ja sielläkin kuumina päivinä vain maltillisia määriä. Itse olen auringolle varsin pahasti allerginen, joten tämä on meille muutoinkin luontevaa ja välttämätöntäkin.\nGap-paita siskon Amerikan tuliainen, raitapaidat kirpputorilta (vasemmalta oikealle Benetton, Mini Rodini, Polarn O.Pyret).\nConverset ystävän kirppari löyty, haalari H&M.\nMeidän t-paita kokoelman perusta muodostuu raikkaista raidoista ja muutenkin aika hillitystä meiningistä. Kaikkiin paitoihin voi yhdistää saman alaosan -esimerkiksi nämä lappuhaalarit tai sitten farkkusortsit. Nämä lappuhaalarit vain on oikeasti maailman kätevimmät. Niin helppo pukea, ei näy tahrat eikä vilku vaippapeppu. Ja mikä parasta -paitaa vaihtamalla saa joko raikkaan kesäpäivä lookin tai vähän siistimmän kyläily ilmeen. Jotenkin ne myös sopii meidän Rosamriinin reippaaseen luonteeseen kuin neänä päähän. Tuntuu, että nämä on päällä aina kuin vain suinkin mahdollista ja ovatkin nyt ihan meidän lempparivaate nro 1.\nVaatteet H&M lukuunottamatta pantteri-paita mikä on kirpparilta (Mini Rodini).\nVaikka, vaateissa entiten tarvitsee tietysti toimivia arkivaate yhdistelmiä tulee silloin tällöin myös käytyä kaupungilla ja kylässä. Koska, en vielä keväällä osannut aavistaakkaan, että nämä lappuhaalarit nousevat meillä arvoon arvaamattomaan, niin hankin tavoistani poiketen tytölle muutaman Gugguun mekon (kirpparilta kuitenkin). Sinällään olen hieman huvittuneena seurannut ilmiötä missä vaate on aina hieno ja tilanteeseen kuin tilanteeseen sopiva, jos siinä vain lukee Gugguu, mutta mielestäni nämä pompom mekot ovat kyllä oikeasti jotenkin tosi veikeät ja ihanat. Lisäksi viileämpiminä, mutta silti lämpiminä päivinä tosi kätevät vaikkapa neuleen kanssa. Samoihin tilanteisiin olen myös ajatellut alempana kuvissa näkyvää Zaran-tylli hametta (minkä jo jouluksi Rosalle hankin) sekä H&M sinivalkoista asukokonaisuutta.\nMekot Gugguu (kirpparilta), panta Valkama.\nSitten tietysti tarvittaisiin vielä arkeen sopivia pidempiä alaosia.. siinä onkin ollut ongelmaa nimittäin kirpputoreilta niitä on lähes mahdotonta löytää sopivassa koossa ja syykin on käynyt ilmeiseksi -konttaavalla lapsella kulutus on aivan hurjaa. Onneksi serkku Juliukselta on periytynyt jotain ja sitten olen ihan marketeista (H&M, Lindex) ostanut mielestäni hyvään hintaan perus legginsejä. Lähinnä olen ollut tarkkana siitä, että kaikki värit sopisivat samojen yläosien kanssa yhteen edes jotenkin jotta arki olisi helppoa ja toimivaa, vaikka vaatekaapissa se kaaos valitsisikin.\nSellaisia kesävaate löytöjä siis meillä. Toivottavasti tekin olette ehtineet hankkimaan sopivat kesävaatteet nimittäin ainakin uimapuvun metsästys pikku-neidille oli melkoisen työn ja tuskan takana viimetingassa (uskomatonta, että viimetingassa on toukokuussa). Lopulta onneksi löytyi aivan ihana rimpsu-hamonen, joten nyt vain sitten rohkeutta keräämään, että uskaltauduttaisiin rannalle tai maauimalaanvähän kokeilemaan vesileikkejä. Jotenkin ajatus tuntuu näin pienen kanssa hieman pelottavalta, mutta toisaalta hän niin vedestä pitää, että eiköhän ainakin matalaan kahluu altaaseen täydy päästä jo tänä kesänä vähäsen polskuttelemaan..\nIhana kesäistä ja auringolta suojaista viikkoa sinne teillekin toivottelee Maarit\nkesä. 11kk Lastenvaatteet Vauvan vaatteet


Kantapääkipu - Plantaarifaskiitti | Osteopaatti Jerry Ketola\nVaraa aika\tVaraa aika\nKantapääkipu – Plantaarifaskiitti\n10.03.2021 2021-11-06 9:37\nKipu / Osteopatia\nPlantaarifaskiitti eli kantakalvon kiputilasta käytetään nykyään myös nimitystä plantaarifaskiopatia. Se on usein pitkäkestoinen vaiva ja monesti asiakkaat ovat epätoivon partaalla. Oireita pyritään usein helpottamaan pohkeeseen ja kantakalvoon kohdistuvalla venyttelyllä sekä pohjallisilla että levolla. Viisaasti etenevä kantapään kiputilan kuntouttaminen on aktiivista ja mielekästä tekemistä, jonka avulla pitkäaikaisenkin kantapään kiputilan voi saada rauhoittumaan. Nyrkkisääntönä voidaan pitää sitä, että mitä pidempään vaiva on jatkunut, sitä pidempään kestää kuntoutus. Kotona passiivisena odottaminen on hitain ja tylsin vaihtoehto. Toivoa siis on – lähde siis liikkeelle hakemaan apua NYT!\n“Helmikuun alussa vasen kantapääni oli taas kipeä, enkä pystynyt kävelemään. Olin todella epätoivoinen. Jalkaani alettiin parantamaan aivan eri tavalla mitä aiemmin. Liikunta ei ollut kiellettyä, piti vain opetella kuuntelemaan itseään ja pikku hiljaa aloittaa kävelylenkit. Kipu oli sallittua kunhan se ei ollut liian kovaa. Alkuun asia tuntui hyvinkin hurjalta, kun kaikki muut jalkaani hoitaneet olivat olleet levon ja käyttämättömyyden kannalla. Pelotti, mutta myöskin innosti lähteä liikkeelle. Oikeilla harjoitteilla ja lyhyillä kävelylenkeillä lähdettiin liikkeelle.\nPikkuhiljaa jalkani alkoi parantua ja pienistä ilonhetkistä sain toivoa ja uskoa, että olimme menossa oikeaan suuntaan. Muistan kuinka oikein pelästyin ensimmäisiä kertoja, kun jalkaani ei sattunut ja olin kävellyt muutaman askeleen kotona ilman kenkiä. Iloitsin niistä ja uskoin, että jalka voi vielä parantua.\nNiin ihania, kun kivuttomat hetket olivatkin niin kivun ja takapakin tullessa olin aivan epätoivoinen. Avun huuto ja rauhoittava puhelu Jerrylle palauttivat uskon ja toivon. Ylä- ja alamäkiä oli alkutaipaleella paljonkin. Opettelin olemaan panikoimatta kivun ilmaantuessa ja miettimään oliko jotain erilaista tapahtunut mistä se voisi johtua. Parin päivän rauhallisen elon jälkeen jalka kesti taas paremmin ja elämä jatkui.\nTänä kesänä olen suuresti nauttinut paljain jaloin kävelystä niin rantakallioilla kuin hiekallakin. Tulevaisuudessa siintää 1/2 maraton ja sen aion juosta hymyssä suin!\nTerveisin Pia Uotinen”\nTekstin kirjoittaja on asiakkaani, joka kanssa kuntoutimme häntä vaivanneen, sitkeän pari vuotta kestäneen plantaarifaskiitin. Kirjoituksesta nousee esille muutama tärkeä asia koskien kaikkien pitkäaikaisten kiputilojen kuntoutusprojekteja. Muutamia asioita pitää muuttaa, jotta kuntoutuminen voisi edetä suunnitellusti. Tässä muutama esimerkkinosto tekstistä ja perässä oranssilla tekstillä vastaus tai asian avaaminen.\n“Kipu oli sallittua, kunhan se ei ollut liian kovaa.” Kipu on monesti pelottavaa ja alamme välttämään asioita, joita tehdessämme koemme kipua. Harjoittelussa kipua voi ja saa tuntua, mittarina voidaan pitää seuraavan päivän tuntemuksia. Harjoittelun jälkeisenä päivänä kipu ei saa olla pahempi kuin ennen harjoituksen tekemistä.\n“Oikeilla harjoiteilla ja lyhyillä kävelylenkeillä lähdettiin liikkeelle.” Kipua aiheuttavan tekemisen välttelyn sijaan liike on lääkettä -toiminta tuo tuloksia. Alussa oleellista on sopivan liikunta-annoksen löytäminen ja sen asteittainen lisääminen kuormitusta vähitellen nostaen.\n“Pikkuhiljaa jalkani alkoi parantua ja pienistä ilonhetkistä sain toivoa ja uskoa, että olimme menossa oikeaan suuntaan.” Passiivisen odottelun sijaan plantaarifaskiitin kuntouttaminen on aktiivinen prosessi, jossa ei makoilla laakereillaan.\n“Niin ihania, kun kivuttomat hetket olivatkin niin kivun ja takapakin tullessa olin aivan epätoivoinen.” Takapakit ovat osa normaalia kuntoutusta eikä niitä pidä pelästyä, sillä kyse ei ole vaurion tai vaivan pahenemisesta. Lihakset ja niiden hermotus ovat kivun takia herkistyneet ilmoittamaan itsestään liikunnan aiheuttaman rasituksen takia. Takapakit antavat tärkeää tietoa kuormituksen lisäämisen oikeasta tahdista.\n“Opettelin olemaan panikoimatta kivun ilmaantuessa ja miettimään oliko jotain erilaista tapahtunut mistä se voisi johtua.” Paniikkinappulan painamisesta ei ole hyötyä, vaan takapakin kohdalla olisi hyvä tarkistaa miten liikunnan/harjoitteiden annostelu on onnistunut ja tehdä siihen pientä säätöä. Toisaalta on hyvä tiedostaa, että pitkittynyttä kipua aiheuttaa monet muutkin syyt lähtien huonosti nukutusta yöstä, stressin lisääntymisestä tai epänormaalista muusta tekemisestä. Tämä asiakas mm. koki takapakin, kun hän oli viikonloppuna tehnyt remonttia ja kiivennyt tikapuille kymmeniä kertoja päivän aikana.\n“Tänä kesänä olen suuresti nauttinut paljain jaloin kävelystä niin rantakallioilla kuin hiekallakin. Tulevaisuudessa siintää 1/2 maraton ja sen aion juosta hymyssä suin!” Sitkeä työ palkittiin ja plantaarifaskiitti saatiin kuin saatiinkin selätettyä.\nKiitos kun luit jälleen blogiani 🙂\nJaa tämä blogipostaus\nOsteopaattina ja urheiluhierojana sekä personal trainerina olen jo 30 vuoden ajan kuntouttanut ja valmentanut tuhansien asiakkaiden selkäkipuja. Verkkovalmennus perustuu kokemukseeni ja tutkittuun tietoon. Käytännön kokemuksen lisäksi minulla on myös yliopistotutkinto terveystieteissä liikuntalääketieteen pääaineessa ja olen 13 vuoden ajan opettanut tulevia ja nykyisiä alani ammattilaisia sekä kirjoittanut tietokirjan Selkäkipu ja mielen voima (Otava 2017).\nSelkäranka tarvitsee liikettä\nR5 Athletics & Health Metsälä\nLäkkisepäntie 20 b\n040 557 3874\n© 2021 Jerry Ketola. All Rights Reserved


Roosa Lappalainen: huhtikuuta 2013\nMitäs tykkäätte? Parannusehdotuksia? :)\nValitsin väriksi liilan koska se on tulevalla kaudella meijän väri maastossa! :) Muutenkin oon viimeaikoina tykästynyt liilaan.\nNyt mun täytyy lähteä koneelta, mutta aijon vielä hienosäätää ulkoasua, päivittää kuvia ja grafiikkaa :)


Pirate Jenny; Sisältö ja konteksti; Cover-versioita; Kulttuurisia viittauksia\nHeinäkuu 25, 2016 Henrik Hakanen P 0 102\n"Pirate Jenny" on tunnettu kappale Kolmen pennin ooppera Kurt Weill, sanoitus Bertolt Brecht. Englanti sanoitukset ovat Marc Blitzstein. Se on luultavasti toiseksi kuuluisin laulu ooppera, kun "Mack the Knife".\nSisältö ja konteksti\nLaulu kuvaa Jenny, nöyrä piika "surkea vanha hotelli", kuvitellen kostaa itseään halveksuntaa hän kestää päässä kaupunkilaisille. Merirosvolaiva - kahdeksan purjeet, ja 50 tykkiä - saapuu satamaan, tulipalot kaupungin ja litistää jokainen rakennus paitsi hotelli. Merirosvot rantautua, ketju kaikki kaupunkilaiset, ja esittää ne Jenny, joka tilaa merirosvot tappaa heidät kaikki. Sitten hän purjehtii pois merirosvot.\nKappale oli alunperin ensimmäisessä näytöksessä ja laulama Mackie morsian, Polly Peachum, joka paheksuu vanhempiensa vastustaa häntä yrittää hänen onnea Mackie ja on fantasizing kostaa itseään koskevat rajoitteet hänen perheensä. Kuitenkin, laulu on usein siirretty toisen näytöksen ja annetaan prostituoitu Jenny. Jenny on antanut Mackie, hänen entinen rakastaja, suojassa poliisille, mutta on mustasukkainen hänen vaimonsa, Polly. Lopulta hän vinkkejä pois poliisi, joka saalis Mackie ja viedä hänet hänen roikkuu. Hänen laulu ehdottaa, että hän tykkää ajatus ottaa Mackie kohtalo käsiinsä.\nMonia merkittäviä taiteilijat ovat kattaneet tämän laulun riippumaton lavashow: Lotte Lenya, Steeleye Span, Ute Lemper, Charlotte Rae, Nina Simone, Dresden Dolls, Judy Collins, Marianne Faithfull, Marc Almond ja Bea Arthur. Nuoret Gods kattoi kappaleen niiden tribuuttialbumin Young Gods Pelaa Kurt Weill.\nSe on tunnetusti kuulu laulaja ja aktivisti Nina Simone 1964: n Nina Simone in Concert. Hän antoi laulu synkkä kansalaisoikeudet pohjavire, jossa "musta rahtialus" symboloi tulossa musta vallankumous.\nClifford Harper veti graafinen mukauttaminen laulun otsikolla "Musta Freighter" lehden Anarchy nro 2.\nComic-kirja kirjailija Alan Moore mainittu tämän laulun yhtenä inspiraatioita Musta Freighter merirosvo materiaalia Watchmen. Nina Simone versio näkyy myös soundtrackin Motion Picture.\nIn League ylimääräiseen Gentlemen, myös kirjoittanut Alan Moore, Jennyn kosto fantasia otetaan kirjaimellisesti tapahtuma, jossa "Janni", joka on kapteeni Nemo tytär, on raiskattu ja signaloi miehistö Nautilus teurastamaan ne kaikki.\nLaulu oli inspiraation Lars von Trierin Dogville, elokuva pahoinpidelty nainen, joka haluaa kostaa hänen naapureita.\nLaulu mainitaan Bob Dylanin 2004 muistelmateos Chronicles: Volume One käännekohta hänen varhaisen biisejä kehitystä.\nLaulu on selostettu päälle Chico Buarque n "Geni eo Zepelim". Tämä laulu on useita hänen musikaaliin ooppera tehdä Malandro, joka perustuu Brechtin Kolmen pennin ooppera.\nEdellinen artikkeli Oliver Ekman-Larsson\nSeuraava artikkeli Teoria Kryptografian konferenssin


Tuolin ja näppäimistön välistä: tammikuuta 2013\nTipautin kirjan materiaalin eilisiltana taittajaa varten Dropbox-kansioon kolme viikkoa sovitusta deadlinesta myöhässä. Syitä ja selityksiä voisi tietysti ladella, mutta jääköön nyt. Tämmöistä se välillä on.\nKirjan 10 päälukua ingresseineen on lueteltu alla. Jokainen luku on itsenäinen kokonaisuus ja jakaantuu edelleen pienempiin alalukuihin. Nimiin ja johdantoteksteihin tulee mahdollisesti muutoksia, itsekin huomasin jo heti tässä pari kohtaa, jotka haluan korjata. Kuva kannesta olisi ollut kiva, mutta sitä nyt ei ollut saatavilla - takakansitekstikin on vielä kesken.\nLUKU 1 Tiedosta ja osaamisesta\nTiedon määrän lisääntymistä näkee kuvattavan mm. tietotsunamina, tiedon hyökyaaltona tai esimerkiksi tietovyörynä. Näistä sanavalinnoista tulee mieleen, että niiden käyttäjä kokee olevansa pääsemättömissä tiedon määrän kanssa. Mieluummin rinnastaisin verkossa liikkujan leikkisään delfiiniin, joka sukeltelee informaatiomeressä. Välillä liidetään veden pintaa pitkin ja sitten sukelletaan syvempiin vesiin.\nLUKU 2 Nettifiksuus\nVerkkopalveluiden aktiivikäyttäjä tarvitsee nettifiksuutta, joka on sopiva sekoitus sekä teknistä tietoturvaa että käyttäytymistä, jolla ei aseta itseään ja tietojaan alttiiksi turhille riskeille.\nLUKU 3 Miltä näytän?\nKun tietoturva on kunnossa, on aika luoda katsaus siihen minkä vaikutelman annat itsestäsi verkossa. Verkkoläsnäolo ei ole yhdentekevä asia, sillä maine verkossa on pysyvämpi kuin työpaikat ja yritykset.\nLUKU 4 Hakukonehaku\nTehokkaaseen tiedon hakemiseen tarvitaan paljon muutakin kuin hakusanan kirjoittaminen selaimen hakukenttään. Internet on mahtava tietovarasto, mutta hyödyllisen tiedon kaivaminen sieltä esiin vaatii suunnitelmallisuutta ja tietoista työtä sekä myös sattumanvaraisuuden sietämistä.\nLUKU 5 Sosiaalinen tiedonhaku\nSosiaalinen tiedonhaku täydentää hakukonehakua. Se perustuu tiedonhakijan omien verkostojen toimintaan internetissä. Sosiaalisen haun perusajatus on, että joku, jonka tunnen, on varmasti jo etsinyt sellaista tietoa, jota juuri nyt tarvitsisin.\nLUKU 6 Hukattu linkki on hyödytön linkki\nIdeoista ja tiedosta ei ole mitään apua, elleivät ne löydy silloin kun niitä tarvitsee.\nLUKU 7 Digitaalinen muistikirja\nDigitaalinen muistikirja päihittää PostIt-laput ja irralliset lippuset. Uudet muistiinpanovälineet kulkevat siellä missä sinäkin ja vievät vähemmän tilaa. Asiat myös löytyvät helpommin.\nLUKU 8 Tiedon jakaminen\nSosiaalisen tiedonhaun laadun ja jatkuvuuden kannalta on tärkeää, että ihmiset myös jakavat tietoa. Tässä luvussa tarkastelemme tiedon jakamista avoimissa verkostoissa. Onko hullun hommaa jakaa tietoa, kun ei siitä edes makseta?\nLuku 9 Toimisto pilven päällä\nPilven päälle sijoitettu toimisto tarkoittaa työympäristöä, jossa työskennelläkseen ei välttämättä tarvitse kuin selaimen. Pilvipalveluna on saatavilla edullisia ja jopa maksuttomia työvälineitä, joiden avulla virtuaalitoimiston pystytys käy nopeasti ja vaivattomasti.\nLUKU 10 Ajankäyttö ja itsensä johtaminen\nPäämäärätön ajelehtiminen keskellä verkon virikevirtoja on tila, johon pitäisi varoa joutumasta. Verkko palvelee parhaiten niitä, jotka ovat oppineet huolehtimaan keskittymiskyvystään ja oman huomionsa suuntaamisesta.\nKirjoittanut Outi Lammi klo 13.13 0 kommenttia\nTunnisteet: ajanhallinta, internet, oppiminen, pilvipalvelu, sosiaalinen media, tiedonhaku, tietoturva, tietotyö\nKirjoittanut Outi Lammi klo 18.55 4 kommenttia


Blu Marlin Village - Kiwengwa | Hotels.com\nBlu Marlin Village, Kiwengwa, Unguja North Region, TansaniaMatkakohde\nRannalla sijaitseva 3 tähden lomakylä, jossa käytössäsi on ulkouima-allas; Mapenzin ranta lähellä\nKumba Urembo, Kiwengwa, Tansania\nKiwengwa Beach (ranta) (28 minuutin kävelymatka)\nMapenzin ranta (1 minuutin kävelymatka)\nMuyunin ranta (45 minuutin kävelymatka)\nKiwengwa Pongwen metsä (18 minuutin kävelymatka)\nPwani Mchanganin ranta (23 minuutin kävelymatka)\nMnemba Island – 14,6 km\nKigomanin ranta – 9,6 km\nPongwen ranta – 13,3 km\nUroan ranta – 20,3 km\nNungwi Beach (ranta) – 32 km\nLentokenttäkuljetukset ovat saatavilla 200.000 TZS:n lisämaksusta per ajoneuvo (meno-paluu)\nTarjoaako Blu Marlin Village ilmaisen peruutusoikeuden ja täyden hyvityksen?\nKyllä, Blu Marlin Village tarjoaa täysin hyvitettäviä huoneita sivustollamme. Ne voi peruuttaa siihen asti, kunnes sisäänkirjautumiseen on muutama päivä aikaa. Muista vain tarkistaa tarkat ehdot ja rajoitukset majoitusliikkeen peruutuskäytännöistä.\nMillaisiin puhtaus- ja hygieniatoimenpiteisiin Blu Marlin Village on ryhtynyt?\nTarjoaako Blu Marlin Village pysäköintipaikkoja paikan päällä?\nOnko majoitusliikkeessä Blu Marlin Village uima-allas?\nSalliiko Blu Marlin Village lemmikit?\nMitkä ovat majoitusliikkeen Blu Marlin Village sisään- ja uloskirjautumisajat?\nVoit kirjautua sisään kello 9.00–20.00 välisenä aikana. Uloskirjautumisaika on klo 9.00. Express-sisäänkirjautuminen ja express-uloskirjautuminen ovat saatavilla.\nTarjoaako Blu Marlin Village ravintolapalveluita tai onko sen lähiseudulla ravintoloita?\nKyllä, paikan päällä on 2 ravintolaa. Läheisiin ravintoloihin kuuluvat Miramont Retreat Zanzibar (4,5 km:n päässä), Amour Beach Restaurant (4,7 km:n päässä) ja Red Snapper Restaurant (4,8 km:n päässä).\nTarjoaako Blu Marlin Village lentokenttäkuljetuspalvelun?\nKyllä, lentokenttäkuljetukset ovat saatavilla.Veloitus on 200.000 TZS per ajoneuvo meno-paluu.\nMitä tekemistä Blu Marlin Village ja sen lähiympäristö tarjoavat?\nAsiakkailla on mahdollisuus purjelautailla, käydä soutamassa/melomassa ja kalastaa paikan päällä. Muihin paikan päällä oleviin aktiviteettimahdollisuuksiin kuuluu lentopallo. Blu Marlin Village tarjoaa asiakkaiden käyttöön myös ulkouima-altaan.


Mukavia Asuntoja Myynnissä Lähellä Rantaa Mahmutlarissa | Summer Home\nKodikkaita Asuntoja Lähellä Rantaa Alanyan Mahmutlarissa\nMyynnissä Nykyaikaisia Asuntoja Lähellä Rantaa Alanyassa\nKohtuuhintaisia asuntoja myynnissä viisikerroksisessa kerrostalossa, joka sijaitsee Mahmutlarin keskustassa. Alueella on kehittynyt infrastruktuuri ja ranta sijaitsee kävelymatkan päässä. Lähialueilla on paljon kauppoja , ravintoloita, puistoja ja kahviloita. Alanyan keksustaan on matkaa noin 9 km ja paikallisliikenne toimii hyvin. Gazipasan kentälle on vain puolen tunnin ajomatka.\nTalon jokaisessa kerroksessa on neljä asuntoa eri pohjaratkaisuilla. Kaikissa asunnoissa on Kattokoristukset, graniittilaatat lattioissa, olohuoneessa ja eteisessä spottivalot, seinissä homeenestosuoja, tuplaikkunoissa PVC raamit, teräksinen turvaovi, parvekkeila alumiinikehyksissä lasikaiteet, kiitläväpintaiset keittiön kaapistot, graniittinen työtaso ja kalustetut kylpyhuoneet suihkuilla.\nTietoa Näistä Nykyaikaisista Asunnoista Alanyassa\nMyynnissä olevissa yhden makuuhoneen asunnoissa on olohuone, avoin keittiö, kylpyhuone ja parveke. Kooltaan ne ovat 75,2 m², josta olohuone vie jopa 55 m². Asunnot, jossa on kaksi makuuhonettaovat kooltaan 111 m² ja niihin kuuluu olohuone, avoin keittiö, kaksi kylpyhuonetta ja kaksi parveketta. Kattohuoneistoissa on kolme makuuhuonetta ja ne ovat kooltaan 195 m². Niihin kuuluu olohuone, keittiö, ruokailutila, kolme kylpyhuonetta, wc, kaksi parveketta ja kattoterassi. Asuinnenliöitä jää parvekkeiden jälkeen 146,2 m².\nAlueella on asukkaiden käytettävissä mm. uima- allas, huvimaja, leikkikenttä, paikoitus, satelliittikanavat, generattori ja ovipuhelimet videonäytöllä.


10 parasta hotellia lähellä kohdetta Discovery Place Science\nCharlotte hotellit: Sheraton\nCharlotte hotellit: Rodeway Inn\nCharlotte hotellit: Sleep Inn\naamiaismajoituksesta First Ward\n4 tähden hotellit Second Ward\nMineral Springs liikehotellit\nLemmikkieläinystävälliset hotellit Fourth Ward\nErikoismajoitus Ballantyne East\nParhaat hotellit lähellä kohdetta Discovery Place Science, Charlotte\nHotellit lähellä kohdetta Discovery Place Science\nLue arvosteluja kohteesta Discovery Place Science\n427/555 yritystä vastaa suodattimiasi. Tyhjennä kaikki suodattimet\nSuodatinKaikki etäisyydet kohteesta Discovery Place Science\n0,1 km kohteesta Discovery Place Science\nNäytä kaikki 17 diiliä alkaen 220 $\n0,4 km kohteesta Discovery Place Science\nTämä on ollut edellisten 60 päivän aikana yksi Charlotte useimmin varatuista hotelleista.\n0,7 km kohteesta Discovery Place Science\nLöytämäsi hinta on 16 % edullisempi kuin hotellin keskimääräinen hinta, joka on 208 $ yöltä.\nNäytä kaikki 10 diiliä alkaen 229 $\n0,2 km kohteesta Discovery Place Science\n1,0 km kohteesta Discovery Place Science\nLöytämäsi hinta on 19 % edullisempi kuin hotellin keskimääräinen hinta, joka on 192 $ yöltä.\n1,1 km kohteesta Discovery Place Science\nLöytämäsi hinta on 24 % edullisempi kuin hotellin keskimääräinen hinta, joka on 210 $ yöltä.\nLöytämäsi hinta on 14 % edullisempi kuin hotellin keskimääräinen hinta, joka on 203 $ yöltä.\nLöytämäsi hinta on 15 % edullisempi kuin hotellin keskimääräinen hinta, joka on 271 $ yöltä.\n0,6 km kohteesta Discovery Place Science\nLöytämäsi hinta on 33 % edullisempi kuin hotellin keskimääräinen hinta, joka on 285 $ yöltä.\n0,8 km kohteesta Discovery Place Science\nLöytämäsi hinta on 38 % edullisempi kuin hotellin keskimääräinen hinta, joka on 239 $ yöltä.\nNäytä kaikki 12 diiliä alkaen 690 $\n0,9 km kohteesta Discovery Place Science\n0,3 km kohteesta Discovery Place Science\nLöytämäsi hinta on 22 % edullisempi kuin hotellin keskimääräinen hinta, joka on 190 $ yöltä.\n0,5 km kohteesta Discovery Place Science\nLöytämäsi hinta on 38 % edullisempi kuin hotellin keskimääräinen hinta, joka on 276 $ yöltä.


Michael - Milloin on Michaelin nimipäivä?\nKokeile nimikoneesta nimeen Michael\nMichael on ensimmäisenä etunimenä 1235 miehellä. Muuna kuin ensimmäisenä etunimenä Michael on 3442 miehellä ja 13 naisella. Yhteensä 3455 henkilöllä. Kaikkiaan etunimi Michael on 4677 miehellä ja 15 naisella eli 4692 henkilöllä.\nMichaelin epävirallinen nimipäivä on 29. syyskuuta.\nKoska Mikael ja Mika ja Mikko ovat samana päivänä.


Pekkarinen vetosi Fortumiin työpaikkasiirtojen vuoksi - Kotimaa - Uutiset - MTV.fi\nPekkarinen vetosi Fortumiin työpaikkasiirtojen vuoksi Kotimaa\nJulkaistu 07.09.2006 18:15\nKauppa- ja teollisuusministeri Mauri Pekkarinen toivoo, että energiayhtiö Fortum harkitsee vielä uudelleen päätöstään keskittää asiakaspalveluun liittyviä toimintojaan Espooseen. Järjestely lopettaisi työpaikkoja Paimiossa, Kurikassa, Pudasjärvellä ja Kuusamossa.Pekkarinen kertoi eduskunnan kyselytunnilla, että hän on ollut asian vuoksi yhteydessä Fortumin johtoon ja esittänyt uutta harkintaa.\nPekkarinen korosti, ettei valtio-omistaja voi määrätä, miten yhtiön johdon tulee menetellä tämäntapaisissa asioissa. Hän lisäsi kuitenkin, että valtio itse keskittämisen sijaan hajauttaa juuri tämäntapaisia toimintoja. -Minä vetoan Fortumin johtoon, että se ottaa uudelleen harkittavaksi tämän päätöksen, jonka se aikoo toteuttaa. Minä toivon ja uskon, että siellä kyllä kyllä korvat auki kuunnellaan, mikä on omistajan toivomus - ei määräys vaan toivomus ja vetoomus, Pekkarinen vastasi kansanedustaja Sari Essayahin kysymykseen.\nHelsingin poliisin haaviin suuri määrä amfetamiinia


Marine Battles pysyä auton luoton kanssa - 2019 - Geek Consult\n27. heinäkuuta 2012 Auto Loans Tara Mello @shedrives Share\nOlen 22-vuotias Marine, jolla on 630 dollarin kuukausittainen automaksu ja 275 dollaria kuukaudessa autovakuutuksessa. Olen omistanut autoni kaksi vuotta, ja olen juuri tuskin tehnyt auton maksut ja vakuutukset. Poistuin merijalkaväestöstä noin kuuden kuukauden aikana, ja kulut kasvavat. Pitäisikö minun pitää autoa ja pitää se kiinni, jälleenrahoittaa tai myydä sitä halvemmaksi?\n- Pride-täytetty, huono päätöksenteko Marine\nEnsinnäkin kiitos siitä, että olet sitoutunut palvelemaan maamme. Koska ostit tämän ajoneuvon, kun olit 20-vuotias, olet luultavasti juuttunut korkealla korolla autoluotollesi. Tämä johtui todennäköisesti luoton puutteesta, joka lisäsi kuukausittaista autosi maksua. Olettaen, että olet tehnyt auton maksusi ajoissa ja sinulla ei ole luottokysymyksiä, olet luultavasti hyvä ehdokas autolainan jälleenrahoittamiseen.\nSaatat silti harkita nykyisen autosi myyntiä halvemmaksi, jotta pääset hyvään alkuun uudessa roolissasi siviilinä.\nAloita käyttämällä useita autojen hinnoittelu-sivustoja, jotta voit määrittää, mitä autosi kannattaa. Jos olet samanlainen kuin moni sotilashenkilöstö, jonka autosi istuu enemmän kuin ajo, voit todennäköisesti saavuttaa ylimmän dollarin matalan mittarilukunsa ja keskimääräistä parempaan tilaansa nähden. Se toimii hyväksi.\nSaadaksesi eniten rahaa, myy se yksityisesti. Kun autosi on myyty, aloita halvempi vaihto. Tavoitteena on enintään 25 prosenttia kuukausituloista, mukaan lukien auton laina, vakuutus, kaasu ja huolto. Noudata Bankraten vinkkejä auton ostamisesta vuonna 2012, jotta saat hyvän tarjouksen.\nÄlä unohda tarkistaa sotilashenkilöstölle erityisiä alennuksia tai matalakorkoista rahoitusta, mikä voi auttaa sinua saamaan paljon paremman koron autolainalle kuin mitä olit antanut nykyiselle autollesi.


Tilastokeskus - Suomalaiset tytäryhtiöt ulkomailla 2015\nEtusivu > Tilastot > Yritykset > Suomalaiset tytäryhtiöt ulkomailla > 2015 > Suomalaisyrityksillä katse kohti itää – Kiina merkittävin investointikohde vuonna 2015\nSuomalaisyrityksillä katse kohti itää – Kiina merkittävin investointikohde vuonna 2015\nKorjattu 18.9.2017. Korjatut kohdat on merkitty punaisella.\nSuomalaiset yritykset harjoittivat liiketoimintaa 4 880 tytäryhtiössä 140 maassa vuonna 2015. Henkilöstön lukumäärä ulkomailla supistui hieman edellisvuoteen verrattuna ollen 476 630 henkilöä keskittyen Eurooppaan ja Aasiaan. Suomalaisten tytäryhtiöiden investoinnit kasvoivat edellisvuoteen verrattuna 4,2 miljardiin euroon ja merkittävin investointikohde oli Kiina. Teollisuus kerrytti 63 prosenttia suomalaisyritysten ulkomaisesta liikevaihdosta. Tiedot ilmenevät Tilastokeskuksen julkaisemasta Suomalaiset tytäryhtiöt ulkomailla 2015 -tilastosta ja perustuvat yrityksiltä kerättyihin tietoihin.\nSuomalaisyritysten investoinnit ulkomaille vuonna 2015 (Kuvio korjattu 18.9.2017)\nSuomalaiset tytäryhtiöt ulkomailla työllistivät eniten henkilöstöä EU-maissa, yhteensä 217 610 henkilöä. EU-maissa merkittävimmät toimialat henkilöstön lukumäärällä mitattuna olivat kone- ja metalliteollisuus liki 39 980 henkilöllä sekä tukku- ja vähittäiskauppa runsaalla 31 540 henkilöllä. Aasian ja Oseanian tytäryhtiöt olivat toiseksi merkittävin henkilöstön työllistäjä 115 070 henkilöllä. Aasiassa ja Oseaniassa teollisuuden toimialat elektroniikka- ja sähköteollisuus 44 840 henkilöllä sekä kone ja metalliteollisuus 38 170 henkilöllä työllistivät eniten. Edellisvuoden tapaan Ruotsi oli merkittävin suomalaisten tytäryhtiöiden ulkomailla työllistävä maa 57 070 henkilöllä.\nSuomalaiset tytäryhtiöt ulkomailla investoivat aineelliseen pääomaansa bruttomääräisesti vajaat 4,2 miljardia euroa. Investoinneista 62 prosenttia tehtiin Euroopassa ja 26 prosenttia Aasiassa ja Oseaniassa. Teollisuuden toimiala oli globaalisti merkittävin investointikohde suomalaisille yrityksille ulkomailla liki 2,5 miljardilla eurolla. Paperiteollisuuden tytäryhtiöt investoivat EU-maissa 447 miljoonalla eurolla ja Aasiassa ja Oseaniassa 633 miljoonalla eurolla. Kemianteollisuus nousi Amerikan tytäryhtiöiden merkittävimmäksi investointikohteeksi ollen 118 miljoonaa euroa Pohjois-Amerikassa ja 52 miljoonaa euroa Keski- ja Etelä-Amerikassa. Yksittäisistä maista eniten investointiin Kiinaan 751 miljoonalla eurolla.\nUlkomailla sijaitsevien tytäryhtiöiden yhteenlaskettu liikevaihto oli yli 133,7 miljardia euroa. Liikevaihto on konsolidoimaton eli luku sisältää mm. konserniyhtiöiden välisen konsernin sisäisen kaupan. Liikevaihdosta vajaa puolet syntyi EU-maissa ja 19 prosenttia Aasiassa ja Oseaniassa. EU-maissa sijaitsevissa tytäryhtiöissä eniten liikevaihtoa syntyi paperiteollisuudessa 13,8 miljardia euroa ja tukku- ja vähittäiskaupassa 12,3 miljardia euroa. Aasiassa ja Oseaniassa elektroniikka- ja sähköteollisuus 7,9 miljardilla eurolla oli merkittävin toimiala liikevaihdolla mitattuna. Globaalisti eniten suomalaisyritysten liikevaihtoa kerrytti teollisuuden toimiala 84,1 miljardilla eurolla ja tukku- ja vähittäiskaupan toimiala 24,4 miljardilla eurolla. Yksittäisistä maista eniten liikevaihtoa kumuloitui Ruotsissa 25,5 miljardia euroa.\nVastaavan tilastojohtajan sijainen: Reetta Moilanen\nLiitetaulukko 1. Suomalaiset tytäryhtiöt ulkomailla maaryhmittäin 2015 (Korjattu 18.9.2017) (30.5.2017)\nLiitetaulukko 2. Suomalaiset tytäryhtiöt EU-maissa vuonna 2015 (Korjattu 18.9.2017) (30.5.2017)\nLiitetaulukko 3. Suomalaiset tytäryhtiöt EU:n ulkopuolisissa maissa vuonna 2015 (Korjattu 18.9.2017) (30.5.2017)\nLiitetaulukko 4. Suomalaiset tytäryhtiöt ulkomailla toimialoittain vuonna 2015 (Korjattu 18.9.2017) (30.5.2017)\nLiitetaulukko 5. Suomalaiset tytäryhtiöt ulkomailla teollisuuden toimialoilla vuonna 2015 (Korjattu 18.9.2017) (30.5.2017)\nLiitetaulukko 6. Suomalaiset tytäryhtiöt EU-maissa vuonna 2015, suurimmat toimialat (Korjattu 18.9.2017) 1) (30.5.2017)\nLiitetaulukko 7. Suomalaiset tytäryhtiöt EU:n ulkopuolisissa maissa vuonna 2015, suurimmat toimialat (Korjattu 18.9.2017) 1) (30.5.2017)\nLiitekuvio 1. Henkilöstö tytäryhtiöissä ulkomailla maaryhmittäin vuonna 2015 (Kuvio korjattu 18.9.2017) (30.5.2017)\nSuomalaiset tytäryhtiöt ulkomailla -tilaston laatuseloste (30.5.2017)\nISSN=1798-4866. 2015. Helsinki: Tilastokeskus [viitattu: 20.10.2018].


Will all of this matter in five years? – Unelmia ja toimistohommia\nMä oon niin kiitollinen siitä että tänään on perjantai! Tulin himaan tos kuuden aikoihin ja soitin pomolle jos se sattuis oleen firmalla vielä, olisin käyny sielä vähän väsäämässä vielä. Vois melkein sanoa, että onneks se ei ollu siellä enään. Säästypä tuoki homma huomiselle, ehkä mun ei tartte saada kaikkea heti valmiiks.\nTää viikko on muutenki ollu jotenki raskas, ei vain työn puolesta vaan on taas miettiny kaikenlaista. Avauduinki asiasta eilen kaverille jota haukuin puolihurriks. Hah se ei tainnu tykätä nimetyksestään joten pakko täsä kehitellä jotain uutta..? Totesin kumminki että tämä kaikkihan on ihan musta itestä kiinni, että miten suhtaudun asioihin. Hankalaa vain ku ei tiedä mitenkä niihin pitäis suhtautua.\nTänäänki törmäsin vahingossa ihmiseen jota en ole vähän aikaan nähny. Tiedättekö sen tunteen ku näkee ihmisen eikä tiedä mitä tehdä, kävelläkö vain ohi vai tervehtiä? Mä en tosiaankaan tiennyt kumpaa tehdä ja tilanne tuli hyvin äkkiä päälle jotenka pakostakin vaihdoin muutaman sanan, omasta alotuksesta. Vahvistu ainaki se tunne, että ei taidettu ihan tosiystäviä missään vaiheessa ollakaan ku unohduin heti ku muija löyty. Tää on niin perus, tiedän toisen just samallaisen apinan. Enkä mä nyt siitä voi mitenkään syyttää, nykyään kaikki (myös minä) on niin mustasukkasia kaikesta, että pakostakin joutuu näitä valintoja tekemään. Harmittaahan tuo, mutta sillon voi aina kysyä itseltään että ”onko tällä mitään merkitystä viiden vuoden päästä?” ja todeta että ei, tämä ei varmaan mun maailmaa millään tapaa mullista.\nHah tiedättekö, mä juon taas kahvia. Vissiin tosi hyvä idea tähän aikaan ja silleen mutta jostain oli pakko saada energiaa että saan tän kämpän kuntoon. Maanantaina tai tiistaina, riippuen miten jyskissä saadaan kuorma purettua, saisin hakea mun tuolin, Kävin ostamassa tuohon eteiseen nojatuolin, pakkohan siinä on jonkulainen istumapaikka olla. Jos en ihan väärin muista ni se on aikalailla saman värinen ton mun sohvan kans ni se voi vissiin kiertää huoneesta huoneeseen jos kyllästyn siihen. Ni se on ihan jees.\nJos jois tän kupposen ja tarttuis sen jälkee tohon imuriin.


Paavo Eelis Rautkallio (v:een 1948 Kallio; 2. elokuuta 1918 Hankasalmi – 12. maaliskuuta 2001 Espoo) oli varatuomari, kihlakunnanneuvos ja poliisineuvos. Hän toimi kokoomuksen kansanedustajana vuosina 1962–1966. Sotilasarvoltaan hän oli kapteeni.  Hänen poikansa Hannu Rautkallio on historiantutkija ja kirjailija.\n↑ Paavo Rautkallio (Suomen kansanedustajat) Eduskunta.\nNoudettu kohteesta ”https://fi.wikipedia.org/w/index.php?title=Paavo_Rautkallio&oldid=18563273”\nViimeksi muokattu 27. marraskuuta 2019 kello 03.20\nSivua on viimeksi muutettu 27. marraskuuta 2019 kello 03.20.


Tällä jääkiekon osa-alueella suomalaiset ovat maailman eliittiä | Jääkiekko | Iltalehti.fi\nTällä jääkiekon osa-alueella suomalaiset ovat maailman eliittiä\nKeskiviikko 28.7.2010 klo 18.36\nJussi Jokinen, Pekka Rinne ja Kari Lehtonen. Kova kolmikko osaa asiansa ainakin yhdessä asiassa.\nPekka Rinne on NHL:n parhaita rankkarien torjujia. (ZUMAPRESS)\nOnko Antti Niemi menettänyt järkensä - pyytää hurjia summia\n"Niklas Bäckström tuho Minnesotan hyökkäykselle"\nTaas mennään: Pittsburghin tähti haukkui Ovetshkinin\nHe ovat NHL:n virallisten sivujen mukaan maailman eliittiä rankkarikisoissa.\nJokinen listattiin kymmenen parhaan kenttäpelaajan joukkoon.\n- Jokinen oli rankkarivuosien ensimmäisiä tähtiä. Ensimmäisellä kaudella hän teki 13 yrityksestä 10 maalia. Tahti ei ole pysynyt samana, mutta hän on yhä yksi kaikkein parhaimmista ampujista: 26 maalia 50 yrityksestä, eli 52 prosentin onnistumisaste, sivusto kuvailee Jokista.\nMuut listalle valitut kenttäpelaajat ovat Sidney Crosby (41,7%), Jonathan Toews (53,8%), Pavel Datsjuk (48%), Frans Nielsen (57,9%), Anze Kopitar (45%), Joe Pavelski (51,5%), Zach Parise (44,7%), Adrian Aucoin (66,7%), Slava Kozlov (58,7%).\nRinne ja Lehtonen pääsivät viiden parhaimman torjujan joukkoon. Rinteen uran rankkaritorjuntaprosentti on 76,8. Lehtosella vastaava on 75,5 prosenttia.\nKaikkein paras rankkarien torjuja tulee Ruotsista. Johan Hedbergin 80,5 prosenttia on uskomaton. Hedbergiä lähelle ei pääse kukaan nykyisistä maalivahdeista. Hedberg ei myöskään ole koskaan hävinnyt rankkarikisaa kotiottelussa.\nViisikon täydentävät Martin Brodeur (71,4%) ja Rick DiPietro (73,7%).\nYllättävää on, että esimerkiksi Aleksandr Ovetshkinin rankkareista on onnistunut vain 28 prosenttia. Marian Gaborikin lukema on vielä kehnompi: 11 prosenttia.\nMaalivahdeista Suomen Niklas Bäckström saa kyseenalaista mainetta. Hän on torjunut vain 60 prosenttia rankkareista.


Georg Dolivo kiertää ensi kertaa kotimaassaan\nKulttuuri Julkaistu 20.01.2011 16:40 (Päivitetty 28.01.2011 15:34)\nParhaillaan Rhino Bucket kiertää maassamme, osana Euroopan kiertuettaan. Tämä on bändin ensiesiintyminen Suomessa.\n- On hienoa palata viimein kotiin bändin kanssa. Sukulaiseni ovat läsnä keikoilla, serkkupoika soittaa lämppäribändissä Screaming Jesus ja näiden keikkojen vieraslistat ovat harvinaisen pitkiä, Dolivo nauraa.\nSuomalaisille tutumpi kaima, Espoon kulttuurijohtaja, laulaja ja entinen television Kivikasvo, Georg Dolivo on Rhino Bucket -rokkarin setä.\nSuomalaisbändit Peeg Günt, Sielun Veljet, Hurriganes ja Popeda saavat Dolivolta kehuja.\n- Hurriganes on Suomen Rolling Stones. Sen levyjä pitää olla jokaisella suomalaisella muusikolla.\nRhino Bucket koki suurimman suosionsa kahden ensimmäisen levynsä jälkeen 1990-luvun alussa. Suurelle Warner Brothers -merkille julkaistut levyt ovat nykyään loppuunmyytyjä keräilyharvinaisuuksia. Kakkoslevyn kappale Ride With Yourself oli mukana Wayne´s World -hittielokuvassa.\nGrungen tapettua perinteisen hardrockin markkinat, myös Rhino Bucket lopetti toimintansa 1996. Vuodesta 2001 se on jälleen kiertänyt ahkerasti Yhdysvalloissa ja julkaissut levyjä, joista viimeisin on juuri ilmestynyt Who´s Got Mine?\nRhino Bucket soittaa tänään Tampereella, huomenna Turussa ja lauantaina Seinäjoella.


Pehr Evind Svinhufvud – PartioWiki\nVersio hetkellä 30. kesäkuuta 2006 kello 00.08 – tehnyt Aake (keskustelu | muokkaukset)\nPehr Evind Svinhufvudf\ns. 15.12.1861 Sääksmäki - k. 29.2.1944 Luumäki\n1894 aloittaa toimintansa valtiopäiväedustajana\n1899 erotetaan Turun Hovioikeuden palveluksesta. Syynä ovat ristiriidat silloisen hallintovallan, Venäjän keisarikunnan kanssa.\nMuuttaa Helsinkiin ja siirtyy vastarintajärjestön johtoon.\n1907 nimitetään vuoden 1905 eduskuntauudistuksen mukaisen eduskunnan ensimmäiseksi puhemieheksi. Hoitaa tehtävää vuoteen 1913 saakka.\n1914 vangitaan siviilivirastaan Lappeen tuomiokunnan tuomarina. Karkotetaan Siperiaan. Karkotuksen aikanakin hänet valitaan vuoden 1916 vaaleissa eduskuntaan.\n1917 vapautuu karkotuksesta maaliskuun manifestin jälkeen ja palaa Suomeen. Väliaikainen hallitus nimittää Svinhufvudin prokuraattoriksi, maan korkeimmaksi lainvalvojaksi.\n1917 marraskuussa muodostaa uuden senaatin. 27.11. toimintansa aloittanut senaatti antaa eduskunnalle 4.12. esityksen Suomen julistautumisesta riippumattomaksi tasavallaksi. Ehdotus hyväksytään 6.12. Svinhufvud lähtee pyytämään Venäjän tunnustusta itsenäisyydelle 29.12.\n1918 sisällissodan alettua onnistuu pakenemaan Helsingistä Vaasaan, Saksan ja Ruotsin kautta. Johtaa Vaasassa sinne paennutta senaattia. Sisällissodan päätyttyä nimitetään Suomen ensimmäiseksi valtionhoitajaksi, josta tehtävästä eroaa joulukuussa 1918.\n1930 palaa politiikkaan saatuaan nimityksen pääministeriksi.\n1931 nimitetään kokoomuksen presidenttiehdokkaaksi. Voittaa vaaleissa vastaehdokkaansa K.J.Ståhlbergin.\n1937 häviää presidentinvaaleissa Kyösti Kalliolle.\n29.2.1944 kuolee Luumäellä.\nPartiolaisten suojelija, presidentti Svinhufvud Lauttasaaren liittoleirillä 1934\n1931 Presidentti Svinhufvud kutsutaan viidenneksi kunniapartiolaiseksi.\n1934 Osallistuu Finlands Svenska Scoutförbundin liittoleirille Lauttasaaressa yhdessä Ruotsin prinssi Gustaf Adolfin kanssa (ks. kuva).\nhttp://www.uta.fi/suomi80/tieto24.htm (tilanne 27.5.2006)\nNoudettu kohteesta ”http://fi.scoutwiki.org/index.php?title=Pehr_Evind_Svinhufvud&oldid=15163”


Todistajana kuultu poliisi uskoo ulkopuoliseen tekijään | Yle Uutiset | yle.fi\nTodistajana kuultu poliisi uskoo ulkopuoliseen tekijään\nUlvilan surman oikeuskäsittely jatkui maanantaina puolustuksen nimeämien todistajien kuulemisella Satakunnan käräjäoikeudessa Porissa. Maanantai-iltapäivällä oikeus kuuli tekniseen tutkintaan osallistuneita asiantuntijoita.\n3.5.2010 klo 09.56päivitetty 9.4.2012 klo 20.56\nOikeudessa kuultu rikosylikonstaapeli uskoo, että Ulvilan surman teki taloon tunkeutunut ulkopuolinen.\n- Mulla on se käsitys, että ulkopuolinen henkilö tuli ikkunasta varustautuneena kahdella astalolla.\nPoliisi vastasi oikeudessa puolustusasianajaja Juha Mannerin kysymykseen siitä mitä hän arvioi surmaönä tapahtuneen.\nRikosylikonstaapelin mukaan Auerinkin osuutta tekoon pohdittiin jo tutkinnan alkuvaiheessa. Tutkinnan alussa päätutkijana ollut rikosylikonstapeli sanoi, että kaikki mahdollisuudet otettiin huomioon.\n- Kaikkia latuja tutkittiin ja kyllä yhtenä oli myös vaimon osuus asiaan.\nRikosylikonstaapeli kiisti oikeudessa, että entinen tutkinnanjohtaja olisi ollut esteenä vaimon tekemisten selvittämiselle.\n- Ei (Juha) Joutsenlahti mitään estänyt ole. Ei ole millään tavalla kieltänyt tutkimasta.\nTodistajana kuullulle poliisille jäi se käsitys, ettei surma-aseena käytetty veitsi ollut peräisin asunnosta. Poliisin mukaan myös asiantuntijan tekijäprofiili viittasi siihen, että tekijä olisi ollut nuorehko mies.\nPoliisin mukaan tutkinnassa selvitettiin paljon sitä, oliko uhrilla vihamiehiä. Poliisi selvitti tarkasti muun muassa uhrin työpaikan irtisanomisia. Auerin puhutteluissa ja kuulusteluissa poliisi ei havainnut mitään poikkeavaa. Poliisille jäi se mielikuva, että Auer puhui kuulusteluissa totta.\nLasin rikkonut työkalu edelleen mysteeri\nUlvilan surman teknisessä tutkinnassa ei kyetty varmuudella selvittämään sitä, millaisella välineellä takkahuoneen oven lasi oli rikottu.\nOikeuden kuulema tekninen tutkija kertoi terävän esineen oveen jättämistä kiilamaisista jäljistä, mutta sitä ei kyetty selvittämään millä työkalulla lasi rikottiin.\nUhrin vammat on saatettu aiheuttaa tutkijan mukaan esimerkiksi sorkkaraudalla. Myöskään tekopaikalta löytyneiden veristen kengänjälkien kengännumeroa ei kyetty varmuudella selvittämään.\nUlvilan surman teknisen näytön aukkokohtia on sekin, mistä tekopaikalta löytyneet ruskeankirjavat kuidut olivat peräisin.\nTodistajana kuullun Keskusrikospoliisin rikoskemistin mukaan ruskeankirjavaa tekokuitua löydettiin muun muassa uhrin kynsien alta, haloista, lakanoista ja ikkunasta.\nOikeus kuulee maanantai-iltapäivällä tekniseen tutkintaan osallistuneita asiantuntijoita.\nLääketieteen tohtori ei ihmettele Auerin käytöstä\nTodistajana kuullun lääketieteen tohtorin mukaan järkytys syytetyksi joutumisesta, unettomuus ja nukahtamislääkkeet saattoivat vaikuttaa syytetyn kertomuksiin viime syksyn poliisikuulusteluissa. Tuolloin Anneli Auer piti itseään jonkin aikaa tekijänä. Myöhemmin hän on kiistänyt teon.\nTodistajan vaikutelman mukaan Auer ei pelännyt hätäpuhelun aikana. Tämä saattaa johtua lääketieteen tohtorin mukaan siitä, että sokki saattaa aiheuttaa kylmän viileää käyttäytymistä. Todistaja ei ihmetellyt Auerin käyttäytymistä sairaalassa tehdyssä videoidussa puhuttelussa. Ihmiset reagoivat sokkiin eri tavoin, todistaja sanoi.\nSyyttäjän kutsumana myöhemmin kuultava psykologian asiantuntija on puolestaan lausunnossaan ihmetellyt Auerin rauhallista käytöstä sairaalassa.\nHypnoosi jäi tuloksettomaksi\nSyytetylle tehdyssä hypnoosissa ei saatu uusia tietoja henkirikoksesta.\nHypnoosin tehnyt psykiatrisen vankisairaalan vastaava ylilääkäri Hannu Lauerma kertoi oikeudessa, ettei uusia merkittäviä havaintoja hypnoosissa saavutettu.\nLauerma teki hypnoosin syytetylle loppuvuodesta 2007 poliisin aloitteesta. Tuolloin poliisi pyrki saamaan lisää tietoa mahdollisesta ulkopuolisesta tekijästä. Lauerman mukaan syytetty ei mennyt erityisen syvään hypnoosiin.\nHannu Lauerman mukaan vakavan väkivallan osallinen muistaa yleensä hengenvaaralliset tilanteet hyvin tarkoin. On kuitenkin olemassa harvinainen muistinmenetyksen muoto, jossa ihmisen mieli pyyhkäisee tapahtumat pois varjellakseen itseään, Lauerma sanoi.\nLauerman mukaan on hyvin harvinaista, mutta mahdollista, että ihminen tiedostamattaan tai tiedostaen sulkee järkyttävät tapahtumat mielestään.\nPeitetoiminnan salaisuus jäi suljettujen ovien taakse 3.5.2010\nUlvilan surmaAnneli AuerHannu LauermahypnoosipoliisitutkintapoliisiMurhatapauksetvaihtoehtolääkintälainvalvontaPoliisin toimenpiteet


Mob programming valjastaa joukkovoimat ohjelmistokehitykseen | Tivi\nMob programming, eli joukko-ohjelmointi on tapa tehdä ohjelmistokehitystä nimensä mukaisesti joukon voimalla. Pidimme lokakuun lopulla Digialla sisäisen koulutuksen, jossa kaksi tiimiä paneutuivat päivän ajan oikean tuotantotyön tekemiseen joukko-ohjelmoinnin keinoin.\nMitä on mob programming?\nMobbiin osallistuu moniosaajatiimi, joka tekee ohjelmistokehitystä yhden koneen kautta, jonka käytöstä vastaa kuski. Kuskin rooli on olla ”ajattelematta” ja keskittyä vain ajamaan, eli toteuttamaan muilta tulleita ehdotuksia.\nMuut tiimin jäsenet edustavat navigaattoreita, jotka yhdessä keskustellen ohjaavat kuskia oikeaan suuntaan. Navigaattorit ovat vastuussa tekemisen laadusta, ja heidän kollektiivinen osaaminen ja tekemisen laatu eri osaamisalueista varmistavat sen, että kehitys on priimaa koko ajan.\nMobbauksen hyötyjä laatunäkökulman lisäksi ovat esimerkiksi:\nProjektin käynnistyessä esimerkiksi yhteisten näkemysten ja pelisääntöjen sopiminen on helpompaa.\nTiedon ja osaamisen jakaminen helpottuu ja henkilöriskit vähenevät, kun tietty tekeminen ei ole keskittynyt vain tietylle henkilölle.\nPalavereiden tarve vähenee, koska kaikki käytännön työn suunnitelmat ja toteutukset tehdään koko aika yhdessä keskustellen Myöskään koodikatselmoinnille ei ole tarvetta.\nUuden tiiminjäsenen tutustuttaminen tiimin tekemiseen ja tiimiytymiseen helpottuu.\nTiimin yhteinen näkemys kehitettävästä kokonaisuudesta ja sen eri osa-alueista on johdonmukainen, ja jos työtä tehdään ajoittain myös yksin, voi yksinäinen sankarikin tehdä laadukasta jälkeä ensimmäisellä yrittämällä.\nUusien työkalujen ja teknologioiden käyttöönotto ja jalkautus helpottuvat.\nHankalien ongelmien ratkonta nopeutuu.\nMob programming Digialla\nIdea joukko-ohjelmoinnin jalkauttamiseen Digialla laajemmin tuli joitain kuukausia sitten, ja surkeiden sattumusten sarjan kautta löysin itseni Digian Niko Kortelaisen juttusilta. Niko oli aikoinaan ollut Digialla mukana projektissa, joka vedettiin melkein kokonaan mobbauksena (osa tehtiin pariohjelmointina), ja projekti saatiin aikataulullisesti, budjetillisesti ja laadullisesti maaliin. Ja mikä parasta, takuutöitä tehtiin 0 tuntia.\nNikon kokemuksien tukemana päätimme pitää sisäisen mob programming -koulutuksen Digian Helsingin toimistolla allekirjoittaneen, Nikon ja Juri Surakan vetämänä. Sinällään mobbaus ei vaadi erillistä fasilitaattoria, koska tiimi ohjaa itse itseään, mutta kokemuksen ja jalkautuksen kannalta päätimme vetää yhden päivän järjestelmällisesti, jotta seuraavat sessiot voisivat olla tiimien sisäsyntyisiä tuotoksia.\nEnnen koulutuspäivää arvioimme, että kuluisi noin 1,5h ennen kuin tiimi sisäistäisi tekemisen mallin. Ilolla totesimme, että tässä tapauksessa tehokkaaseen moodiin pääsemiseen meni pari minuuttia.\nPäivä päättyi yhteenvetoon, jossa käytiin läpi tiimien ja päivän vetäjien näkemykset ja kokemukset mobbauksesta ja päivän kulusta. Empiirisen tutkimuksen mukaan, joka perustuu siis projekteihimme, voimme todeta, että mob programming on tehokas tapa tehdä töitä, ja se tuottaa laadukasta jälkeä eikä tuota takuutöitä – vaikka esimerkiksi 5 ihmistä tekisikin töitä yhdellä koneella.\nMobbausta voidaan käytännössä tehdä missä vaan tiimissä, kunhan tiimillä on siihen soveltuvat työtilat – esimerkiksi joku neukkari, josta löytyy iso näyttö ja jonne tiimin jäsenet mahtuvat istumaan. Mobbauksesta voi tulla jokaisen tiimin menetelmä, jota tehdään esimerkiksi projektin käynnistyksen yhteydessä, ongelmien ratkonnassa, uusien teknologioiden käyttöönotossa tai vaikka silloin, kun sprintin suunnittelussa todetaan, että tämä on hankala toiminnallisuus toteuttaa ja vaatii monenlaista osaamista ja näkemystä.\nVeikko Nokkala, Johtava konsultti, Digia Oyj


(10.9.18) Tiedote - Lainsäädäntö melko kohdillaan - vammaisvihaiset asenteet estävät toimeenpanon - kuitenkin tavoitteena Vammaisoikeuksien Mallimaa 2030 - Lakitoimisto Kumpuvuori\n(10.9.18) Tiedote – Lainsäädäntö melko kohdillaan – vammaisvihaiset asenteet estävät toimeenpanon – kuitenkin tavoitteena Vammaisoikeuksien Mallimaa 2030\nLainsäädäntö melko kohdillaan – vammaisvihaiset asenteet estävät toimeenpanon – kuitenkin tavoitteena Vammaisoikeuksien Mallimaa 2030\nLakitoimisto Kumpuvuori Oy järjestää 12.9.18 Kiasmassa tapahtuman ”Suomi – Vammaisoikeuden Mallimaa 2030 – Tiekartta Tulevaisuuteen”. Tapahtumaan osallistuu n. 70 vammaisoikeuksista kiinnostunutta. Tapahtumassa julkaistaan samanniminen julkaisu, joka on löydettävissä 12.9. www.kumpuvuori.fi.\nTapahtumassa eri asiantuntijat ja yleisö keskustelevat siitä, onko Suomi ollut aina vammaisoikeuksien mallimaa, onko se sitä nyt, ja miltä tilanne näyttää vuonna 2030? Suomi esiintyy kansainvälisesti vammaisoikeuksien edelläkävijänä. Kuitenkin todellisuus kentällä näyttää toiselta. Esimerkiksi pelkästään vammaispalvelulain (esim. henkilökohtainen apu, kuljetuspalvelut) mukaisia valituksia tehdään hallintotuomioistuimiin n. 1.000 vuodessa. Kun laskee mukaan alemman asteen muutoksenhaut, ja muiden vammaisoikeudellisten lakien mukaiset vastaavat, puhutaan varmaankin arviolta 10.000 muutoksenhausta ja sitä edeltävistä keskusteluista. Silloin ei ole kaikki kunnossa.\nSamaan aikaan, lainsäädäntömme on varmaankin yksi maailman parhaista. Meillä on ehkä maailman paras sosiaalipalvelulainsäädäntö vammaisille henkilöille. Toki siinä on korjattavaa, mutta jos mentäisiin nytkin lain mukaan, olisi tilanne täysin toinen. Olisimme jo Mallimaa. Meillä on vahva syrjintälainsäädäntö. Kunhan sitä uskallettaisiin käyttää ja se toimisi käytännössä tehokkaasti. Laki on siis suhteellisen hyvässä kunnossa. Keskeiset kehittämiskohteet ovat toimeenpanossa ja suuren yleisön (esimerkiksi yritysten) asenteissa. Palvelujen järjestämisen yhteydessä ja yhdenvertaisuuserimielisyyksissä esiintyy vammaisvihaa ja tietämättömyyttä runsaasti. Vasta kun näihin puututaan, voimme olla ylpeitä Vammaisoikeuksien Mallimaan asukkaita.\nVammaisoikeuksien Mallimaa on myös sellainen kärkihanke, jota kannattaa viedä maailmalle. Missään muualla ei ole niin hyvä laboratorio, kuin meillä, kehittää Mallimaata. Tämä johtuu siitä, että oikeusjärjestyksemme tuntee niin palvelut, kuin syrjintäkiellon. Monissa maissa tunnetaan paremmin vain toinen näistä. Tämän vuoksi kulloisenkin hallituksen kannattaisi ottaa Vammaisoikeuksien Mallimaan kehittäminen työn alle ja pitää aihetta esillä kansainvälisissä yhteyksissään.\n”Olen neljän vuoden aikana järjestänyt 70 Vammaisoikeuden Ajokortti-Tilaisuutta ympäri maata. Kun lukee lakikirjaa, ja kuuntelee näiden tilaisuuksien ihmisten ääniä, tuntuu, että elää eri maassa. Tätä on vaikea monenlaisessa (poliittinen, elinkeinoelämä) vallassa olevien vaikea ymmärtää. Siksi pitää jatkaa keskustelua myös heidän kanssaan. Keskustelun lisäksi on erityisen tärkeää, että oikeusjärjestyksemme antaa, niin kuin se nykyään antaa, mahdollisuuden syrjitylle tai muutoin poljetulle vammaiselle henkilölle oikeuden ja mahdollisuuden sanoa ”Nähdään oikeudessa.”.\nJulkaisun mukaan Vammaisoikeuksien Mallimaa Suomessa 2030 muun muassa:\nSuomen valtio on julistautunut vammaisoikeuksien mallimaaksi ja sitoutunut vahvimmalla poliittisella tasolla ja asiakirjoissa vammaisten henkilöiden ihmisoikeuksien ja perusvapauksien täysmääräiseen toteutumiseen.\nLaajemman vammaisnäkökulman vuoksi vammaisasioita hoitaa vammaisasioiden ministeri, joka pitää myös huolen siitä, että kaikessa julkisen vallan toiminnassa osallistetaan täysimääräisesti vammaiset henkilöt ja heidän järjestönsä.\nYhdenvertaisuuslautakunta voi määrätä suoraan syrjivän tahon maksamaan hyvitystä syrjinnän kohteelle, eikä asiaa tarvitse viedä mahdollisesti hyvinkin kalliiseen siviilikanneprosessiin. Yhdenvertaisuusvaltuutettu yhdessä vammaisjärjestöjen kanssa kaivaa syrjintätapauksia aktiivisesti kentältä ja auttaa lakimiesvoimin niiden saattamisessa yhdenvertaisuuslautakuntaan, käräjäoikeuteen, tai poliisille.\nEsteettömyysmääräyksistä ei ole tingitty. On hyväksytty uusi esteettömyyslaki.\nValtion ja muiden tahojen tukemassa kulttuuri-, liikunta- ja urheilutoiminnassa asetetaan rahoitusehdoksi toiminnan täysi saavutettavuus ja esteettömyys. Näiden alojen ”portinvartijat” eivät enää pidä vammaisia henkilöitä marginaalissa, vaan vammaisia henkilöitä otetaan mukaan, kuin ”kiintiövammaisena”.\nVammaisten henkilöiden perussosiaaliturvan taso on saatettu tasolle, jolla heidät pystytään nostamaan köyhyydestä.\nVammaisilla henkilöillä on mahdollisuus elää itsenäisesti ja olla aidosti osallisena yhteisössä. Laitoksia, myös minilaitoksia, muistellaan kauhulla. Henkilökohtaista apua eri muodoissaan tarjotaan kaikille, myös kaikkein vaikeimmin vammaisille henkilöille.\nVajaavaltaiseksi julistamisen lisäksi edunvalvonta-instituutiosta on luovuttu, ja tilalle on tullut tuettu päätöksenteko ja sitä koskeva lainsäädäntö ja hyvät käytännöt.\nValtion johdolla kaikki viranomaiset tekevät aktiivista ja asianmukaiseen tietoon pohjautuvaa tietoisuuden lisäämistyötä. Tätä varten on perustettu valtioneuvoston yhteyteen erillinen yksikkö, jonka ainoana tehtävänä on lisätä tietoisuutta ihmisoikeusperustaisesta lähestymistavasta vammaisuuteen ja kitkeä ennakkoluuloja vammaisuuteen liittyen\nVammainen henkilö voi muuttaa asuinpaikkakunnalta toiselle ilman, että hänelle myönnetyt palvelut muuttuvat huonommaksi.\n11.Vammaisten henkilöiden inkluusio koulutuksen eri tasoilla on arkipäivää. Suomalaiseen koulutusjärjestelmään tullaan tutustumaan ympäri maailmaa.\nKehitysvammaisten henkilöiden ”pakkotyöstä”, eli ruokarahaa vasten tehdystä työtoiminnasta on luovuttu ja tilalle kehitetty tuettuja työn malleja.\nOn perustettu valtakunnallinen ympärivuorokautinen hoitotarvike- ja apuvälinepäivystysjärjestelmä.\nSuomessa on kansainvälisesti ainutlaatuista tilasto- ja rekisteritietoa vammaisista henkilöistä. Vammaistutkimukseen on satsattu ja Suomessa on kolme vammaistutkimuksen professoria eri aloilta. Turussa on vammaisoikeuden professuuri.\nVammaisten henkilöiden ihmisoikeuksien huomioiminen on luonteva osa Suomen kehityspolitiikkaa ja kaikkea Suomen rahoittamaan kehitysyhteistyötä, eikä riipu kulloisenkin hallituksen tai ministerin linjauksista. Tähän työhön varataan 15 % Suomen virallisen kehitysyhteistyön varoista, mikä vastaa vammaisten ihmisten osuutta ihmisistä.\nJokaisessa Suomen kunnassa (tms.) on vammaisten yhdenvertaisuutta aktiivisesti edistävä virka, jonka perustaminen on lakisääteinen velvollisuus.


Kovat arvot yhteiskunnassa - Keskisuomalainen\nMielipidekirjoitus 13.01.2012 18:53\nKovat arvot yhteiskunnassa\nJärkyttävät perhesurmat kertovat karua kieltään aikamme arvojärjestyksestä. Samalla kun päättäjät leikkaavat taantumaan vedoten viimeisetkin perheiden ja lasten hyvinvointiin panostetut rahat, niin kokoomuslainen Helsingin kaupungin päättäjä puolustaa Guggenheim-museon perustamista.\nKuuntelin pöyristyneenä päättäjää hänen väitellessään museon järkevyyttä epäilleen henkilön kanssa. Hän mm. sanoi ettei pidä pelkästään tuijottaa menoja, joita museo aiheuttaa vaan mahdollisia suuria tuloja joita se kenties toisi.\nIhmettelen sitä, miksi päättäjät eivät käytä samoja perusteluja, kun miettivät lapsiperheiden tukemista verovaroin. Olen varma, että perheiden, lasten ja nuorten tukemiseen sijoitetut eurot tuottaisivat moninkertaisesti säästettyinä sosiaalimenoina. Minun laskuopin mukaan viivan alla näkyvät plussana myös säästöt.\nTämä aika vaatii vanhemmilta paljon eikä tukena ole enää usean sukupolven ketjuttama sosiaalinen verkosto. Jos perhe on muuttanut esim. työn perässä uudelle paikkakunnalle eikä tunne sieltä entuudestaan ketään, niin mistä he saavat apua kun uupuvat? Ei ole enää kodinhoitajia, jotka ennen vanhaan tulivat perheiden avuksi.\nSamainen kokoomuspäättäjä taisi sanoa, ettei hanketta pidä rinnastaa muihin valtion/ kaupungin menoihin kun niiden kannattavuutta mitataan. Miksei muka? Eikö budjettia laadittaessa tehdä juuri tätä rinnastamista - ja samalla arvovalintoja.\nKyllä rahaa on, ainakin kokoomuspäättäjän mukaan miljoonia, kun museosta puhutaan. Mistä saataisiin sitä ahdinkoon joutuneiden lapsiperheiden tukemiseen? Politiikka on arvovalintoja.\nKIRSI VÄÄNÄNEN Laukaa, Vihtavuori


Kotona Annin kanssa: Naistenilta\nEilen pitkästä aikaa oli ihanien "sukkaiskojen" illanvietto. Nimi pienelle käsityöryhmällemme juontaa juurensa harmittomaan kirjoitusvirheeseen, josta nimi jäi sitten pysyväksi.\nYstäväni luona pöytä oli katettu kauniisti ja lisätunnelmaa loivat lukuisat kynttilät. Herkullisen savuporokeiton päätteeksi nautittiin talven ensimmäiset joulutortut. Maistuivatpa ne taas niin hyviltä pitkän tauon jälkeen.\nTapaamisissa jutellaan niin elämän iloista kuin suruistakin mutta päällimmäisenä kuitenkin ilo ja nauru. Käsitöiden tekeminen meinaa kyllä välillä jäädä sivurooliin. Eilen kuitenkin myös neuletyöt hieman edistyivät.\nKotiin lähtiessä tuntui taas, että nauru pidensi ikää muutamalla vuodella. Kiitos kivasta illasta rakkaat Iskot. Leppoisaa Pyhäinpäivää kaikille!\nLähettänyt AnniK klo 11/05/2016\nSarin kotona 5.11.2016 9.27\nMukavalta kuulosti teidän naisten ilta!\nAnniK 5.11.2016 18.41\nNämä ovat mukavia juttuja. Harmi, että aika harvakseltaan ollaan treffailtu viimeaikoina.\nHannele Ruusukummusta 5.11.2016 9.52\nLeppoisaa pyhänpäivää myös sinulle♥\nTuija 5.11.2016 9.55\nIhan kuin vanhaan hyvään aikaan.... pitäisi herätellä tuo ompelukerho idea uudelleen. Aurinkoista aamua sinne\nAnniK 5.11.2016 18.42\nNiin, muistan kyllä kun äiti oli mukana ompeluseurassa ja välillä me lapsetkin.\nmummo 6.11.2016 18.22\nIhanaa omistaa tuollainen porukka. Vaikka välillä "kehtuuttas" lähtee, niin sitten kotiin palatessa on niin mukava mieli. Hyvää sunnuntai iltaa!\nAnniK 6.11.2016 18.43\nKyllä nämä ystävät ovat rakkaita! Työpäivän jälkeen ei huvittaisi niin lähteä minnekään, mutta näitä tapaamisia odotan aina innolla.


Kaikki punaisen sävyt: Seppälän uusi värikosmetiikka: Punat\nSeppälän uusien meikkituotteiden esittely jatkuu. Seuraavana on vuorossa erilaiset huulille ja poskille laitettavat punat.\nPoskipunia on vain kahdessa eri sävyssä, mutta huulimeikkiin tarvittavia tuotetta löytyy sitäkin runsaammin vähän joka lähtöön. The To Die For Lipstick-huulipunia on kahdeksassa eri sävyssä, The Put a Smile On Pencil-huultenrajauskyniä viidessä.\nEdellisestä kuvasta on unohtunut huulikiillot, joita on kahta erilaista niitäkin. The Brilliant Lip Glossia saa sekä tuollaisessa perinteisemmässä putkilossa että tuubissa. Molempia huulikiiltoja on kuusi eri sävyä ja tuubikiiltojen erikoisuus on sävyittäin vaihtuva tuoksu.\n02 Pink Dream-poskipuna, huulipunat 06 My Lips ja 07 Cherish, rajauskynät 01 Rose Touch ja 04 Red Drama\nSarjan yleisilme on kokonaisuudessaan mielestäni ihan tyylikäs, mutta valitettavasti huulipunat tekevät ulkonäöllään tässä poikkeuksen. Tuollainen muovinen hylsy jotenkin huutaa halpaa. Huulipunista itsestään lisäksi näkyy vielä sauma, josta punan kaksi eri puolta on liitetty yhteen. Hauska idea sen sijaan on se, että pohjasta näkyy suoraan punan sävy.\nTästä setistä poskipuna nousi jälleen yhdeksi suosikikseni. Pink Dream on sopivan kevyt sävy kasvoilleni ja puna irtoaa helposti siveltimeen. Sävy on aavistuksen shimmerinen vaaleanpunainen. Poskipuna myös pysyi kasvoillani ihan kiitettävästi koko päivän. Poskipunat eivät ole hinnallakaan pilattuja, 6,95 e.\nRose Touch-kynä, My Lips-puna, Red Drama-kynä, Cherish-puna, Pink Dream-poskipuna\nHuultenrajauskynät ovat ihan hyvää peruslaatua. Pysyvyys oli hyvä, eivätkä ne kuivattaneet liikaa. Kynät ovat todella pehmeitä, joten ihan kaikki ihon pikkuvirheet eivät onneksi tulleet esiin. Pehmeys tosin takaa sen, että näitä saa olla vähän väliä teroittamassa. Hintaa kynillä on 3,95 e.\nEnemmän ongelmia minulla oli sitten huulipunien kanssa. Kumpikaan sävyistä ei ollut oikein minua. My Lips on nimensäkin mukaisesti hyvin nude-tyyppinen huulipuna. Se teki huulet yllättävän mattaisiksi. Puna kesti huulilla hyvin kahvituntiin asti, mutta varsinkin uudelleenlevityksen jälkeen alkoi selkeästi kertyä huulten pystyjuonteisiin, ei hyvä.\nCherish-puna taas jätti minut vähän kahden vaiheille, että oliko tämä nyt hyvä vai huono. Cherishiä oli käytännössä aivan mahdotonta levittää huulille siististi ilman rajausta. Yksinään se oli heti pitkin naamaa ja alkoi valua juonteisiin, ennen kuin ehti kissaa sanoa. Se myös värjäsi, joten lopputulos oli korjailujenkin jälkeen aika suttuinen. Rajauksen kanssa pärjäsi vähän paremmin. Pysyvyys oli hyvä ja värjäyksen vuoksi puna kului suhteellisen tasaisesti pois, joskin kasaantui aavistuksen taas pystyjuonteisiin kuten My Lipskin. Ei siis mitään kaikkein helpoimpia yksilöitä nämä. Hinta on 5,95 e.\nPutkilokiilto 04 Raspberry Dream, tuubikiilto 03 Super Star\nJos huulipunat olivat vähän susia, on huulikiilloista sen sijaan tullut taas suosikkeja. Itse testasin tuon putkilokiillon ja siskoni tuubin. Ajattelin ensin vähän, että Raspberry Dream-sävy olisi turhankin lälly mieltymyksiini, mutta siinä onkin kiiltoa juuri sopivasti, jotta huulikiilto näytti todella kauniilta huulillani. Ihastuin myös tämän huulituntumaan aivan täysin. Kiilto ei ole juurikaan tahmainen vaan tuntuu lähes huulirasvamaiselta. Sen lisäksi se pysyy todella hyvin, kesti melkein jopa yhden suihkukäynnin.\n04 Raspberry Dream, 03 Super Star\nSiskoni Essi oli omaansa ihan yhtä tyytyväinen. Sävy oli hyvä ja varsinkin huulipunan päällä täydellinen. Tahmaisuutta tosin tuubikiillosta nähtävästi löytyy enemmän. Tuoksu miellytti siskoani myös. Minusta huulikiilto tuoksui lähinnä Hubba Bubballe, mutta siskoni osasi paremmin paikallistaa sen sellaisiin kiekossa myytäviin levymäisiin vadelmapurkkiin, joita R-kiskalta joskus vuonna nakki sai. Putkilossa huulikiillot maksavat muuten 5,95 e ja tuubissa 4,95 e. Loistava hinta-laatusuhde siis jälleen.\nSekä hyvää että vähemmän hyvää löytyi taas tälläkin kertaa Seppälän kosmetiikkatarjonnasta. Toistaiseksi mitään täydellisiä rimanalituksia ei ole kuitenkaan vastaan tullut. Miltä punakokoelma teistä vaikuttaa?\nTunnisteet: huulikiillot, huulipunat, meikit, poskipunat, Seppälä, sponssatut\nJonnaH. 24. toukokuuta 2014 klo 19.42\nCherish-puna näyttää upealta. :)\nHenna L 24. toukokuuta 2014 klo 20.41\nAjattelin samaa! Harmi, että laatu ei ollut toivotunlainen. Vastaavanlaisesta huulipunapakkauksesta on näemmä tulossa tai on jo tullut trendi, sillä vastaavia on myös MUA:llä ja Makeup Revolutionilla. Kiva, että värin näkee vaivattomasti!\nMeinaatko hankkia lisää noita poskipunia?\nRiikka 25. toukokuuta 2014 klo 11.24\nSe on sävyltään kyllä aivan upea klassisen punainen ja sopii hyvin yhteen tuon rajauskynän kanssa.\nRiikka 25. toukokuuta 2014 klo 11.26\nToinen poskipunasävy oli sellainen ihana korallinen. Kävin näitä katsastamassa paikallisessa Seppälässä ja olin vähän kahden vaiheilla, että ostaako vai ei. Sitten muistin poskipunavuoreni täällä kotona ja jätin poskipunan toistaiseksi kauppaan :D